**III Obrazloženja evaluativnih nalaza i rezultati posmatranja aktivnosti razvojnih projekata**

**Sadržaj**

[Aleksinac 2](#_Toc62168218)

[1. Obrazloženje evaluativnih nalaza 2](#_Toc62168219)

[2. Rezultati posmatranja aktivnosti 8](#_Toc62168220)

[Prokuplje 10](#_Toc62168221)

[1. Obrazloženje evaluativnih nalaza 10](#_Toc62168222)

[2. Rezultati posmatranja aktivnosti 15](#_Toc62168223)

[Novi Sad 17](#_Toc62168224)

[1. Obrazloženje evaluativnih nalaza 17](#_Toc62168225)

[Palilula (Beograd) 24](#_Toc62168226)

[1. Obrazloženje evaluativnih nalaza 24](#_Toc62168227)

[2. Rezultati posmatranja aktivnosti 29](#_Toc62168228)

[Varvarin 31](#_Toc62168229)

[1. Obrazloženje evaluativnih nalaza 31](#_Toc62168230)

[Kraljevo 36](#_Toc62168231)

[1. Obrazloženje evaluativnih nalaza 36](#_Toc62168232)

[2. Rezultati posmatranja aktivnosti 41](#_Toc62168233)

[Merošina 44](#_Toc62168234)

[1. Obrazloženje evaluativnih nalaza 44](#_Toc62168235)

## 

## Aleksinac

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima - Aleksinac**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan tim koji se suočava sa manjim izazovima u radu** | Prvobitno planirana NVO kao partner u lokalnom timu je zamenjena (sada je to Društvo za razvoj kreativnosti) u procesu pregovora projekta sa MPNTR. Tim uspostavljen na lokalu ima prethodno projektno iskustvo i pojedini članovi su ostvarivali saradnju i ranije. Međutim, predstavnici LS navode da nemaju iskustva u projektima koji uključuju ovakvu strukturu partnera na lokalu i njihovoj koordinaciji. Predstavnici DZ i CSR aktivno učestvuju u lokalnim inicijativama i pokazuju entuzijazam za sprovođenje projektnih aktivnosti. Uključeni su svi partneri predviđeni uslovima za dodelu projekta. Pohvalno je uključivanje dve NVO (Društva za razvoj kreativnosti i Romskog udruženja Human). Izazovi u radu odnose se na različite kapacitete partnera za implementaciju projekta, praćenje ostvarivanja aktivnosti, finansijsko upravljanje i ovladavanje procedurama predviđenih GOP-om. Koordinator projekta navodi primer PU Lane smatrajući da institucija ima donekle rigidan pristup pre svega oko procedura nabavki. Tim se suočio sa izazovima prilikom promene lokalne vlasti u smislu informisanja novih struktura o projektu. Evaluativni nalazi pokazuju da projektni tim dobro sarađuje. Prisutna je veća opterećenost pojedinih članova tima (kod izveštavanja, sprovođenja procedura i sl.) pa bi možda trebalo uspostaviti drugačiju podelu tako da jedna osoba prati programske sadržaje na nivou celog projekta a druga administrativno-finansijske. Svi trenutni članovi tima su aktivni i u drugim inicijativama i projektima (npr. pojedini članovi tima su i članovi radne grupe za izradu LAP-a za Rome, članovi Mobilnog tima za inkluziju Roma) što bi trebalo koristiti kao mogućnost za horizontlno učenje pa se preporučuje da tim periodično pravi interne sastanke na kojima bi razmenili informacije relevantne za ovaj projekat, a koje potiču iz drugih sfera u kojima su angažovani. |
| Mogućnost LS da dotira ili sufinansira program grantova sa 5-10 % | **Nije primenjivo** | Opština Aleksinac je svrstana u razvojnu grupu IV prema Uredbi Vladine RS o razvijenosti regiona i LS i nema obavezu sufinansiranja. Doprinos opštine odnosi se na doprinos u naturi (prostorije PU Lane u kojima se realizuju projektne aktivnosti kao i ljudski resursi). |
| Postojanje ukupnih kapaciteta LS za uspešnu implementaciju programa grantova | **Kapacitete je potrebno dalje izgrađivati** | Iako predstavnik LS ističe da nema iskustva u realizaciji ovakve vrste projekta koja uključuje koordinaciju različitih partnera, procena je da su kapaciteti LS zadovoljavajući ali dodatno jačanje kapaciteta bi omogućilo lakšu realizaciju procedura izveštavanja, nabavki, praćenjа ostvarivanja projekta itd. Ističe se pre svega neophodnost uključivanja predstavnika LS zaduženih za finansije u obuke za pripremu i implementaciju projekta. Predstavnik LS ima vodeću ulogu u procesu prikupljanja pojedinačnih izveštaja partnera kao i propratne dokumentacije što je, kako navode članovi tima, posao koji zahteva značajno vreme. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Delimično pozitivna** | U toku samog procesa prijavljivanja i finalizacije projekta, partneri su imali dobru komunikaciju sa JUP i OOG. Ipak, ističu da nisu svi partneri prošli obuku za pripremu predloga projekta (NVO koordinator projekta) i naglašavaju da im je za neke aspekte implementacije pre svega onih koji se odnose na finansijske procedure i izveštavanje bila potrebna temeljnija obuka. S obzirom na proglašenje vanrednog stanja planirana obuka za izveštavanje nije održana već su im prosleđeni detaljni priručnici i prezentacije. Ističu da su materijali informativni i detaljni ali ne i dovoljno specifični da bi u njima našli rešenje za određena pitanja koja su imali. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Predstavnici lokalnog tima smatraju da su imali dobru komunikaciju sa JUP i OOG i dobili su konkretne sugestije na osnovu kojih su mogli da unaprede predlog projekta. Uvidom u evaluacije projekta i kasnije prepiske zaključuje se da je JUP i OOG imao konstruktivne primedbe sa kojima je lokalni tim saglasan (veći obuhvat, veća inkluzivnost pri sprovođenju aktivnosti, uključivanje dece iz opšte populacije, uključivanje Doma zdravlja i sl.) na osnovu čega je izrađen revidirani predlog projekta. |
| Stepen izazovnosti kreiranja predloga projekta za samu LS | **Proces kreiranja predloga projekta je bio delimično izazovan** | Predstavnik LS ne navodi posebne teškoće u procesu kreiranja predloga projekta. Problemi koje adresiraju kroz aktivnosti postoje u ovoj LS već duži period i manjak resursa na lokalnom nivou nije dozvoljavao dugoročnije razvojne projekte. Poznajući demografsku strukturu i potrebe porodica na lokalu, LS je mogla da identifikuje glavne ciljeve i aktivnosti koje doprinose željenom stanju kao i da identifikuje poželjne partnere na lokalnu. Jedna izmena odnosi se na promenu NVO partnera na sugestiju MPNTR. NVO koja je naknadno uključena u tim pruža veliku podršku LS i drugim partnerima. Administrativna procedura i potrebna dokumentacija za apliciranje procenjena je kao zahtevna, ali je bilo moguće prevazići sve izazove. |
| Poštovanje procedura u procesu evaluacije i odabira predloga projekta | **Procedure su ispoštovane uz manje nedostatke** | Na osnovu konkretnih sugestija JUP i OOG revidiran je predlog projekta, ali su uvidom u projektnu dokumentaciju evaluatori uočili i dalje prisutne nedostatke u opisu projekta: neusaglašenost specifičnih ciljeva projekta na pojedinim mestima u predlogu projekta sa opštim ciljevima programa grantova, propusti u definisanju svih direktnih korisnika, nedovoljno precizni i jasni indikatori i nedovoljno elaboriran plan za održivost projekta. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zahteva unapređivanje u ključnim segmentima** | Ova evaluacija je pokazala da je predlog projekta dovoljno dobro urađen da bi bio odobren, međutim na osnovu pregleda odobrenog predloga projekta uočavaju se određene manjkavosti i nejasnoće. Jedan od navedenih specifičnih ciljeva (povećanje obuhvata dece iz osetljivih društvenih grupa predškolskim vaspitanjem) u sažetku nije u skladu sa četiri opšta cilja programa grantova. Specifični ciljevi se razlikuju na nekoliko mesta u predlogu projekta (tabela II, III-4). Očekivani rezultati razlikuju se u sažetku projekta i u tabeli III5 – očekivani rezultati i indikatori rezultata (u tabeli nedostaju rezultati pod brojem 1.4. i 6). Deca koja su direktni korisnici aktivnosti uključivanja u mešovite grupe nisu navedena u sažetku projekta kao direktni korisnici iako je indikatorima rezultata projekta ova grupa dece prepoznata kao direktan korisnik aktivnosti. Za određene indikatore kao npr. broj porodica ili broj dece uključene u određenu aktivnost nije potpuno jasno na koju decu se odnose, da li postoji preklapanje dece uključene u Kreativni klub, mešovite grupe i inkluzivne aktivnosti. Potreba jasnog postavljanja indikatora, ciljne grupe i broja dece bila je naznačena i od strane OOG. Ovi nedostaci koji otežavaju praćenje rezultata projekta jesu u određenoj meri korigovani prilikom narativnog izveštavanja, ali bilo bi nužno da se revidira okvir za praćenje koji bi bio u skladu sa ciljevima i rezultatima. Takođe, plan za održivost projekta nije dovoljno elaboriran u predlogu projekta. |
| Sklapanje ugovornog aranžmana | **Proteklo je bez problema i u skladu s procedurama** | Nema bitnih napomena. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena, ali se ne procenjuje kao dovoljna** | Iako smatraju da je procedura i dokumentacija za upravljanje grantovima preobimna i prezahtevna, članovi lokalnog tima ističu da su svi prilozi uz ugovor o grantu kao što su vodič za primaoce granta, uputstva za narativno i finansijsko izveštavanje sveobuhvatni, detaljni i dovoljno informativni. Ipak, smatraju da je potrebna obuka za upravljanje grantovima odnosno za predviđene procedure. Tim ističe da dobija podršku od JUP ali da je bilo i situacija kada su morali samostalno da nalaze rešenja kao npr. kada je u pitanju procedura otvaranja podračuna za svakog partnera. Teškoće koje je su pojedini partneri imali sa primanjem sredstava rešene su izmenom budžeta i prebacivanjem planiranih sredstava na NVO koordinatora ali LS ističe da je procedura rešavanja ovih izazova trajala predugo što je uticalo na efikasnost realizacije aktivnosti. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Delimično** | Partneri imaju različita mišljenja o usaglašavanju nacionalnih procedura sa procedurama Svetske banke kada su u pitanju nabavke kao i da li ih je moguće ispoštovati podjednako. Svetska banka ima drugačije limite kada su u pitanju iznosi za koje je potreban određeni tip nabavke. Ovo se pre svega odnosi na PU Lane koja kao državna institucija ima problem da pomiri različite procedure i pridržava se pre svega nacionalnih ali navode da im se to ponekad zameri od strane JUP/CFJ jer su procedure Svetske banke prema njihovom tumačenju ravnopravne i kada je to efikasnije mogu se primeniti umesto nacionalnih. Veći deo planiranih nabavki u okviru projekta su nabavke sa procenjenim troškom 1000 evra i niže (na godišnjem nivou) a dokumentacija dosada realizovanih nabavki je odgovarajuća osim u slučaju PU Lane koji je dostavio kompletnu dokumentaciju ali je ona u skladu sa Zakonom o javnim nabavkama, a ne procedurama Svetske banke. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Delimično** | Svi partneri navode da je otvaranje podračuna u Upravi za trezor predstavljalo veliki izazov, imajući u vidu različite procedure za otvaranje računa za različite institucije. Uputstva za otvaranje podračuna Uprave za trezor nisu dovoljno jasna i sveobuhvatna. Partnerske organizacije uspele su da otvore podračune tek tokom februara i marta 2020. godine (5 meseci od početka projekta) pa je opština tek sredinom marta 2020. godine prebacila sredstva implementacionim partnerima. U skladu sa iznad navedenim, realizacija budžeta je započela tek u III kvartalu implementacije projekta. Najveći procenat utrošenih sredstava prijavljuje se u IV kvartalnom izveštaju gde se uočava i greška (u IV finansijskom izveštaju navodi se ukupan trošak za sve faze a ne samo za fazu IV). Partneri navode da je u IV izveštaju bilo primedbi od JUP/CFJ oko sortiranja dokumentacije pod odgovarajućim brojem i u odgovarajućim folderima, a prema uputstvima za finansijsko izveštavanje ali da su izvršene potrebne korekcije. Kada je u pitanju popunjavanje tabela za finansijsko izveštavanje partneri navode loše postavljenu kolonu 8 (razlika između planiranih i potrošenih sredstava za datu stavku) kao i da je JUP/CFJ upoznat sa ovim nedostatkom. Partneri navode i teškoće sa kojima su se susreli oko dobijanja kartice računa od Uprave za trezor, što je jedan od zahteva finansijskog izveštavanja ali i da su uspeli da prevaziđu ove teškoće. Finansijski koordinator se pretežno bavi finansijama NVO koja je koordinator projekta i koja je zadužena za izvršenje najvećeg dela budžeta, dok predstavnik LS prikuplja finansijske izveštaje i dokumentaciju ostalih partnera i sa finansijskim koordinatorom ih sređuje i šalje. Pojedinačni finansijski izveštaji partnera ne prolaze detaljnu proveru od strane finansijskog koordinatora pa je savet evaluatora da se i izveštaji partnera pre slanja detaljno provere jer nemaju svi partneri iste kapacitete za finansijski menadžment pa su greške moguće. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu dovoljno informativni** | Svi narativni izveštaji su blagovremeno dostavljeni, ali ne sadrže potpuno precizne informacije. S obzirom na to da je tokom ostvarivanja projekta bilo prilagođavanja aktivnosti imajući u vidu epidemiološku situaciju potrebno je dodatno razjasniti da li je bilo promena koje se odnose na porodice sa kojima se radi, da li ista deca ulaze u broj naveden po različitim aktivnostima i kako se procenjuju efekti prilagođenih aktivnosti. Narativni izveštaji nisu izrađeni u skladu sa korigovanim uputstvom za narativno izveštavanje odnosno ne navodi se ukupan broj roditelja koji su uključeni u bilo koji vid projektnih aktivnosti (broj ženskih + broj muških članova porodice) kao ni broj dece/nove dece uključene u sistem kroz poludnevne i različite fleksibilne (diversifikovane) programe. Izvori podataka, odnosno dokazi za neke od ostvarenih aktivnosti nisu precizno navedeni u izveštajima pa je samo na osnovu narativnog izveštaja teško potvrditi ostvarivanje određenih aktivnosti. Važno je naglasiti da izvori podataka postoje i oni su naknadno dostavljeni evaluatorima od strane pojedinačnih partnera koji su zaduženi za konkretnu aktivnost, ali bi bilo poželjno da se kompletna dokumentacija blagovremeno dostavlja koordinatoru imajući u vidu potrebe praćenja i evaluacije ostvarivanja projekta. Za potrebe kvalitetnijeg izveštavanja bilo bi poželjno da se revidira okvir za praćenje (definisan predlogom projekta) koji bi bio u skladu sa ciljevima i rezultatima. Takođe, kao što je već navedeno, bila bi poželjna obuka svih partnera za projektno izveštavanje i praćenje ostvarivanja projekta. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Primeri postoje, dopuna primera je kontinuirana i oni su sadržajni i informativni** | Objavljeni su tekstovi o početku projekta na opštinskom sajtu i na lokalnom internet portalu, kreirana je stranica projekta i postavljen baner na opštinskom portalu, emitovana su četiri radijska uključenja, dve radijske emisije i jedan TV prilog, informacije o projektu dostupne su i na društvenim mrežama opštine Aleksinac, NVO Društva za razvoj kreativnosti i PU Lane. Međutim članovi tima nisu zadovoljni preopterećenošću zadacima projekta, a smatraju i da bi projekat trebalo da bude vidljiviji kao i teme koje se odnose na značaj PVO za rani razvoj deteta. Ne postoji jasna PR strategija, uglavnom se oslanjaju na interesovanje lokalnih medija. Nedostatak aktivnosti usled pandemije uzrokovao je i manju prisutnost u medijima i vidljivost projekta. Uvidom u web portale NVO Društvo za razvoj kreativnosti, PU Lane, CSR Aleksinac i DZ Aleksinac kao i društvene mreže udruženja Human uočeno je da ne postoje informacije o projektu pa bi bilo poželjno da se postojeći baner na sajtu opštine uveže sa sajtovima/društvenim mrežama ostalih partnera u cilju većeg obuhvata ciljne grupe informacijama o projektu. Ovo se pre svega odnosi na PU Lane kao instituciju u kojoj se realizuju aktivnosti mešovitih grupa i Kreativnog dečijeg kluba. Takođe, bilo bi poželjno navesti kontakt osobu za više informacija o projektu i projektnim aktivnostima. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Delimično** | Svi partneri prate broj učesnika u okviru svojih aktivnosti i broj realizovanih aktivnosti međutim nema okvira za praćenje efekata koji bi omogućio da praćenje bude informativno za naredne korake. Partneri navode da planiraju da prate i promene na nivou učesnika kao što je zadovljstvo, motivacija, promene u ponašanju ali nismo mogli da dobijemo uvid u konkretnu metodologiju i plan takvog praćenja. Narativni izveštaji ne prezentuju informacije najjasnije što može da utiče na kvalitetno praćenje projekta a i da oteža upravljanje ako dođe do promena u članovima tima. Sastanci svih članova tima održavaju se kontinuirano i na njima se razgovara o postignutim rezultatima i planiraju naredni koraci. Kako je već navedeno, za potrebe kvalitetnijeg praćenja bilo bi poželjno da se revidira okvir za praćenje (definisan predlogom projekta) koji bi bio u skladu sa ciljevima i rezultatima. |
| Prisustvo izazova koji su potencijalno mogli dovesti do raskidanja Ugovora | **Nije došlo do takve vrste izazova** | Nije bilo izazova takve vrste. |

### Rezultati posmatranja aktivnosti

**Vrsta posmatrane aktivnosti:** Kreativni dečiji klub

**Naziv aktivnosti:** Radionice/programi u Kreativnom dečijem klubu

**Realizatori:** N. Ž. (vaspitačica PU „Lane“)

**Ciljna grupa učesnika:** Deca iz osetljivih društvenih grupa uzrasta od 3 do 5,5 godina

**Broj učesnika:** 7 dece

**Mesto ostvarivanja:** Prostorija PU „Lane” pri osnovnoj školi u Prćilovici

**Način posmatranja:** Na osnovu video snimaka i drugog materijala

**Datum ostvarivanja aktivnosti:** od 28.09. do 30.10.2020.

**Kratak opis posmatrane aktivnosti (prikaz ciljeva i kratak opis sadržaja aktivnosti):** Cilj programa Kreativnog dečijeg kluba koji se realizovao u periodu od 28.09. do 30.10.2020. godine (3 dana nedeljno po 2 sata dnevno) bio je da deca razvijaju svest o sebi, drugovima oko sebe, da razvijaju osećaj empatije, da uzmu učešće u svakodnevnim aktivnostima, da stvore zajednicu u kojoj će se lepo osećati, da razvijaju moralne vrednost (istrajnost i organizovanost), kao i svest o značaju porodice, pravilima, pravima i obavezama. Kreativni program i aktivnosti su raznovrsnog sadržaja, od aktivnosti koje se odnose na upoznavanje sa drugim kulturama i običajima (kroz igru, ples, priče i muziku) do aktivnosti koje su usmerene na razvoj motoričkih sposobnosti, praktične istraživačke aktivnosti, kao i brojne likovne aktivnosti.

|  |  |  |  |  |
| --- | --- | --- | --- | --- |
| **ČEK LISTA ZA POSMATRANJE AKTIVNOSTI** | | | | |
| **Indikator** | | **procena** | | |
| **da** | **delimično** | **ne** |
| Cilj i sadržaj aktivnosti su međusobno usklađeni. | | x |  |  |
| Cilj aktivnosti je jasno predstavljen. | | x |  |  |
| Aktivnost je uspešno vođena od strane realizatora. | | x |  |  |
| Učesnici su pokazivali zainteresovanost za aktivnost tokom ukupnog trajanja. | | x |  |  |
| Učesnici su imali priliku da aktivno učestvuju (postave pitanje, daju komentar, razmene mišljenja, urade neki zadatak i sl.). | | x |  |  |
| Većina učesnika je aktivno učestvovala. | | x |  |  |
| Sadržaj aktivnosti je bio prilagođen ciljnoj grupi učesnika i njenim specifičnostima. | | x |  |  |
| Ključne informacije se adekvatno ističu i naglašavaju tokom ostvarivanja aktivnosti. | | x |  |  |
| Aktivnost je realizovana tako da uspešno odgovori na različite potrebe učesnika. | | x |  |  |
| Aktivnost je realizovana tako da su u obzir uzeta i prethodna iskustva/znanja učesnika. | | x |  |  |
| Sadržaj aktivnosti je prezentovan na način da svi učesnici mogu da ga razumeju. | | x |  |  |
| Odnos između realizatora i učesnika zasniva se na međusobno uvažavanju i poverenju. | | x |  |  |
| Ukupna interakcija u okviru aktivnosti ukazuje da su ciljevi aktivnosti ostvareni. | | x |  |  |
| Ukupan tok i sadržaj aktivnosti pokazuje da se kod učesnika ostvario proces učenja. | | x |  |  |
| Na kraju (ili tokom aktivnosti) urađen je neki oblik evaluacije koji realizatoru daje povratnu informaciju o ostvarenosti ciljeva. | | x[[1]](#footnote-1) |  |  |
| **Pitanja za realizatora nakon ostvarivanja aktivnosti** | **Odgovori** | | | |
| Da li ste zadovoljni realizacijom aktivnosti? | Da, komunikacija dece u grupi je dobra, atmosfera je vedra, deca su zadovoljna a roditelji još više. Deca rado dolaze u vrtić, druželjubiva su i lepo stupaju u kontakt. | | | |
| Koliko ovakvih aktivnosti ste do sada sproveli tokom trajanja projekta? | U periodu od 28.09. do 30.10.2020. godine realizovalo se ukupno 15 radionica u Kreativnom dečijem klubu (15 dana - 3 dana nedeljno). U novembru su realizovane 4 radionice (4 dana) a od 17. novembra aktivnosti se ne realizuju zbog obavezne samoizolacije realizatorke aktivnosti. | | | |
| Da li je način na koji su učesnici danas učestvovali i reagovali uobičajen? Ako nije, zašto mislite da je tako? | N/P | | | |
| Da li ste pre uključivanja u projekat često sprovodili ovakve aktivnosti? | Da, realizatorka je stalno zaposlena kao vaspitačica u PU „Lane“. | | | |
| Kako procenjujete značaj i efektivnost ove vrste aktivnosti? | Značaj je višestruk. Deca iz ruralnih sredina nemaju mogućnosti da se uključe u rano predškolsko obrazovanje i vaspitanje a samim tim su uskraćena za mnoga saznanja u periodu kada se u najvećem delu sinapse u mozgu stvaraju (u periodu od 3 do 7 godine života). Efektivnost je na najvećem nivou jer kroz ovaj projekat obezbeđuje deci predškolsko obrazovanje i vaspitanje. | | | |
| Da li biste izdvojili neke profesionalne dobiti od uključivanja u ovaj projekat? Koje? | Realizatorka smatra da je proširila horizonte u radu sa decom iz osetljivih grupa; stekla nove saradnike koje su stručno osposobljeni za takvu vrstu rada; pojačala svoje samopouzdanje u radu sa decom iz osetljivih grupa; kao najveću profesionalnu dobit navodi zadovoljnu decu. | | | |
| Kako vi procenjujete značaj ovog projekta i njegovu uspešnost u dosadašnjem ostvarivanju? | Realizatorka smatra da se pokretanjem ovakvih projekata i uključivanjem dece iz osetljivih grupa podstiče jačanje samopouzdanja kako dece tako i porodica da se osećaju prihvaćenim od strane društva bez obzira na status, okruženje i obrazovanje. | | | |

**Kratak osvrt-zaključci evaluatora na osnovu svih posmatranih aktivnosti:** Na osnovu dostavljene dokumentacije (izveštaja, fotografija i snimaka) aktivnosti koje se realizuju u Kreativnom dečijem klubu može se zaključiti da se aktivnost, iako sa kašnjenjem u početku realizacije zbog epidemioloških uslova, realizuje uspešno i u skladu sa predviđenim ciljevima. Ipak, u narednom periodu, potrebno je uložiti dodatne napore u cilju povećanja obuhvata dece kako bi se ostvario definisani indikator rezultata ove aktivnosti od 60-oro dece za vreme trajanja projekta. Takođe potrebno je osigurati još najmanje jednu osobu koja bi mogla da realizuje aktivnosti u klubu, kako bi se sprečilo da aktivnosti budu prekinute ukoliko realizatorka iz bilo kojih razloga nije u mogućnosti da realizuje aktivnost.

## Prokuplje

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima - Prokuplje**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan tim koji se suočava sa manjim izazovima u radu** | Formiranje tima nije predstavljalo izazov. Prisutan je neujednačen angažman svih partnera. Rezultati evaluacije pokazuju da veći deo aktivnosti realizuju samo NVO i PU. Predstavnici LS su angažovani i upućeni u realizaciju projekta i obezbeđuju podršku kada je to potrebno ali nisu angažovani u direktnoj implementaciji. NVO i PU imaju saradnju od ranije i poznaju se dobro pa je saradnja ova dva partnera dobra. Postojala je bojazan da li će nakon promene opštinske vlasti ostati podrška projektu, ali promene u sastavu tima na personalnom nivou nisu bile suštinski problematične. Koordinator projekta naglašava da je saradnja sa LS nakon promene opštinske vlasti učestalija i da se predstavnici LS aktivnije uključuju u praćenje projekta i izveštavanje. Dom zdravlja i CSR su za sada manje ili nisu uopšte angažovani na projektu, a ulogu koju je trebalo da imaju lekari i socijalni radnici trenutno ispunjavaju trijažna sestra, pedijatar i psiholog iz PU i gradski socijalni savetnik. Kako se navodi trenutno ne postoji potreba na terenu, a uzrok neuključivanja je povećan angažmana u matičnim ustanovama usled pandemije. Izazov za ovaj tim je što koordinator već realizuje veliki broj projekata (pri čemu i projekat u Merošini), pa su tako kapaciteti organizacije ograničeni. Takođe, koordinatoru su dodeljeni i poslovi finansijskog upravljanja i učestvuje i u javnim nabavkama, pa je dodatno opterećen. Bolja koordinacija uspostavila bi se redovnim sastancima tima, koji su za sad *ad hoc* ili koordinator bilateralno komunicira sa svakim partnerom pojedinačno, zatim jasnijem delegiranju odgovornosti u projektu time što bi osoblje zaposleno u LS preuzelo deo aktivnosti (finansije i javne nabavke). |
| Mogućnost LS da dotira ili sufinansira program grantova sa 5-10% | **Ostvareno** | LS sufinansira projekat sa 300.000 RSD koji su prema budžetu planirani za plaćanje komunalija u novootvorenim objektima i snimanje TV emisija. Ono što je potvrđeno u intervjuima je da još nije snimljena nijedna TV emisija. |
| Postojanje ukupnih kapaciteta LS za uspešnu implementaciju programa grantova | **Kapaciteti su veoma ograničeni i nepovoljno se odražavaju na ostvarivanje projekta** | U LS postoje ograničeni ljudski kapaciteti odnosno postoji nedostatak osoblja koje bi moglo da se angažuje pre svega oko administracije projekta. Procedure javnih nabavki, izveštavanje i praćenje budžeta su prema rečima partnera veoma zahtevne, a smatraju da obuka koju su dobili nije bila dovoljna. . Stav partnera je da je trebalo da postoji osoba koja bi se isključivo bavila nabavkama kako bi partneri mogli da se fokusiraju na programski deo. Manjak kapaciteta LS nadoknađuje partnerska NVO dodatnim angažmanom na administrativnim poslovima za koji ne dobija nikakvu naknadu. PU nema dovoljno zaposlenih koji su mogli da preuzmu i projektne aktivnosti pa su angažovani vaspitači-pripravnici. Realizacija aktivnosti i efikasnost raspolaganja sredstvima je umanjena činjenicom da najčešće ista osoba mora da radi više administrativnih poslova, a u isto vreme se aktivno bavi i programskim delom – to je najčešće partnerska NVO. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Pozitivna** | Partneri ističu da su imali dovoljno informacija tokom pisanja predloga i prijavljivanja, ali s obzirom na to da je od prethodno planiranih članova ostalo samo nekoliko njih, razmena informacija je bila malo otežana. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Koordinator navodi da je imao potpunu podršku JUP i da je mogao telefonski da se konsultuje oko svega što im je predstavljalo teškoću. Koordinator naglašava da NVO čiji je on predstavnik ima iskustva u kreiranju predloga projekata (ne samo ovog tima s obzirom da je partner i u Opštini Merošina, već i projekata koje podržavaju i drugi donatori), te partnerska NVO koja je predvodila kreiranje projekta nije imala veliku potrebu za podrškom tokom kreiranja predloga projekta. |
| Stepen izazovnosti kreiranja predloga projekta za samu LS | **Proces kreiranja predloga projekta je bio delimično izazovan** | S obzirom na konsenzus o potrebama na nivou LS kada je u pitanju predškolsko vaspitanje i obrazovanje nije bilo izazovno odrediti aktivnosti koje bi bile relevantne, ali koordinator navodi da je bilo različitih gledišta među partnerima o tome šta treba da bude fokus. Veliki deo sredstava otišao je na opremanje prostorija PU „Neven“ zbog čega je proređen broj radionica za decu i roditelje. Partneri smatraju da bi bilo bolje da su mogli više sredstava da usmere na aktivnosti, a da se infrastrukturni radovi finansiraju drugačije. Izazov je bila i promena članova tima, pa kako je jedna grupa pisala projekat, a druga ga implementira, pojavljuju se potrebe i zahtevi partnera koji nisu bili prvobitno planirani (npr. nabavka nameštaja čija vrednost prevazilazi planirana sredstva). |
| Poštovanje procedura u procesu evaluacije i odabira predloga projekta | **Procedure su u potpunosti ispoštovane** | Odbor za odobravanje grantova je imao je manje zamerke u odnosu na predloženi budžet i na formu dostavljenih dokumenata (bez potpisa i pečata) što je naknadno korigovano. Pregledom dokumentacije nije utvrđeno postojanje nedostataka u proceduri. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zadovoljava većinu kriterijuma** | Predlog projekta sadrži sve potrebne elemente, međutim sveobuhvatnost aktivnosti bi trebalo unaprediti. U opisu projekta navode se veće potrebe nego što projekat uspeva da adresira – potrebe postoje u većem broju seoskih naselja i (navedeno je više seoskih naselja koja će biti targetirana i veća ciljna grupa u odnosu na onu koja je do sada ostvarena), ali u aktivnostima se vidi da se programi odvijaju samo u Maloj plani i Gornjoj Stražavi i to samo dva dana nedeljno. Sagovornici saopštavaju i da roditelji iz okolnih sela još uvek nisu u mogućnosti da uključe decu u ove programe s obzirom da bi to iziskivalo troškove prevoza. Takođe, aktivnosti vidljivosti projekta bi trebalo unaprediti, uključujući promotivne aktivnosti pored TV emisija. . Ono što je potrebno dodatno definisati je kako će se deliti informacije o rezultatima projekta i da li će možda posete porodicama i mobilne škole roditeljstva obuhvatiti i porodice iz drugih sela. Očekivanje je da će edukacije roditelja i opremanje prostorija biti održiv efekat projekta koji će uticati da se poveća broj dece iz osetljivih grupa u predškolskom obrazovanju tj. diversifikovanim programima, međutim nije definisan način na koji mobilne škole roditeljstva nastaviti da se sprovode i nakon trajanja projekta. |
| Sklapanje ugovornog aranžmana | **Izazovi koji su se javili uspešno su prevaziđeni i procedure su ispoštovane** | Promene u sastavu projektnog tima predstavljale su manji izazov za proces sklapanja ugovora, ali su prevaziđene. Takođe, postojao je manji izazov sa otvaranjem podračuna je kod NVO Inkluzija ali je pronađeno kompromisno rešenje. Naime, NVO imaju ograničen broj podračuna koji mogu da imaju, a NVO Inkluzija s obzirom na to da realizuje veći broj projekata već ima otvorene podračune. Izazov je prevaziđen tako što NVO koristi isti račun i za ovaj projekat i za projekat koji koordinira u Merošini. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena, ali se ne procenjuje kao dovoljna** | Koordinator i članovi tima ističu da su imali stalnu podršku od strane JUP i da su im omogućili višesatne konsultacije. Međutim, ono što ističu kao izazov je to što obuku planiranu projektom, nisu pohađali trenutni članovi tima, već stari. .. Ističu da imaju veliki problem sa praćenjem budžeta u predloženoj formi jer excel dokument, sa njihovog stanovišta, nije prilagođen pojedinačnim projektima i teško se koristi. Problemi koji su postojali kod zahteva da se otvara novi podračun za NVO su uspešno prevaziđeni zahvaljujući podršci JUP-a. Ipak, ove teškoće su uticale na efikasnost, jer su doprinele kasnijoj uplati sredstava, samim tim kasnijoj realizaciji aktivnosti. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Delimično** | Sve nabavke realizovane su do sada u skladu sa pravilima i nije bilo troškova iz kategorija neprihvatljivih. Projektni partneri navode da postoji izazov sa poštovanjem procedura javnih nabavki kada su u pitanju relativno mali iznosi za koje se traže tri ponude ili veći koji moraju na javni poziv. U Prokuplju postoji vrlo ograničen broj adekvatnih pružalaca traženih usluga, često manje od tri pa je teško dobiti tri ponude, dok bi, po njihovom mišljenju. izvođači radova iz drugih mesta povećali cenu radova. Javne nabavke za koje je potreban javni poziv traju i po dva meseca dok se ne realizuju što je suviše dugo za plan aktivnosti projekta. Partneri navode, da pored zahtevnih procedura, postoji problem i sa kapacitetima, tj. postoji manjak osoblja koji bi mogao da se bave samo javnim nabavkama i procesom prikupljanja ponuda. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Da** | Finansijski izveštaji se podnose redovno i u skladu sa procedurama. Projektni koordinator ističe da je dokumentacija koju moraju da podnesu veoma obimna i da sam projektni Excel nije prilagođen pojedinačnim projektima što zahteva dodatno vreme za pripremu izveštaja. Svi izveštaji su dostavljeni. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu dovoljno informativni** | Iako su svi izveštaji dostavljeni, nisu praćeni dodatnim materijalima, npr. izveštajima sa radionica, spiskovima ili fotografijama. Kako je bilo većih pauza u aktivnostima neki izveštaji ne sadrže informacije o tome na koji način je projektni tim odgovorio na probleme izazvane pandemijom, odnosno nije vidljivo kako su neke aktivnosti prilagođene i sprovedene, iako iz razgovora sa timom se vidi da je i u pauzama realizacije bilo kontakta telefonski i viberom sa porodicama, da su se odvijale konsultacije, da su pružani saveti, davani domaći zadaci deci i porodicama. Za neke aktivnosti kao što su TV emisije nije adekvatno obrazloženo zbog čega ih nije bilo moguće realizovati. Izveštaji bi trebalo da sadrže i aktivnosti preduzete u cilju implementacije projekta u situaciji kada aktivnosti nisu mogle da se realizuju u planiranom obliku, kao i sve aktivnosti koje se odnose na rad na terenu i komunikaciju sa porodicama telefonom ili na drugi način. . Iako se iz razgovora sa predstavnicima svih partnera vidi da su svi partneri upoznati sa projektom, da prepoznaju njegov značaj i, u granicama koje pandemijska situacija postavlja, daju svoj doprinos, ne vidi se iz izveštaja na koji način svi partneri doprinose projektu i koje su aktivnosti realizovali DZ i CSR. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Postoji mali broj primera i oni su delimično sadržajni i informativni** | Vidljivost projekta je na niskom nivou, budući da o projektu postoji nekoliko vesti na sajtu grada, ali ne i kod drugih parnera. Dodatno, kao što je navedeno, planirane emisije još nisu urađene i ne postoji promotivni materijal projekta. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Delimično** | Monitoring projektnih aktivnosti podrazumeva dostavljanje traženih izveštaja i dokumentacije prema Priručniku, te uključuje opis aktivnosti i beleženje broja korisnika i realizovanih aktivnosti. Pored ove dokumentacije, postoji interna dokumentacija jednog projektnih partnera - naime vaspitačice imaju svoje beleške i koriste ih za izveštavanje roditelja, mada treba napomenuti da kvalitet te dokumentacije može biti unapređen (npr. u dostavljenom primeru izveštaja o sprovedenim aktivnosti koje vaspitačice podnose koordinatoru projekta nema osvrta na efekte radionica/aktivnosti na decu). |
| Prisustvo izazova koji su potencijalno mogli dovesti do raskidanja Ugovora | **Nije bilo prisutno** | Nije bilo takvih situacija. |

### Rezultati posmatranja aktivnosti

**Vrsta aktivnosti:** Radionica za decu

**Naziv aktivnosti:** Ruža i puž

**Realizatori:** V.J., vaspitačica u grupi u Maloj Plani

**Ciljna grupa učesnika**: Deca uzrasta od 3,5 do 5 godina

**Broj učesnika:** 14

**Mesto ostvarivanja:** Mala Plana

**Način posmatranja:** Na osnovu video snimka

**Datum ostvarivanja aktivnosti:** 8.9.2020.

**Kratak opis posmatrane aktivnosti (prikaz ciljeva i kratak opis sadržaja aktivnosti):** Ciljevi radionice su bili bogaćenje rečnika i usmenog izražavanja kroz učenje novih reči i vežbanje pravilnog izgovora (simulaciju). Aktivnost je započeta razgovorom o tome kako puž izgleda, koje su njegove karakteristike. Nastavlja se gledanjem i analizom fotografije puža koju je vaspitačica prethodni dan napravila. Vaspitačica zatim upoznaje decu sa stihovima pesmice „Ruža i puž“ i deca uče stihove napamet, ponavaljaju ih uz zahtev da sve reči izgovaraju razgovetno i glasno. Aktivnost se završila ilustracijom pesme.

|  |  |  |  |
| --- | --- | --- | --- |
| **ČEK LISTA ZA POSMATRANJE AKTIVNOSTI** | | | |
| **Indikator** | **procena** | | |
| **da** | **delimično** | **ne** |
| Cilj i sadržaj aktivnosti su međusobno usklađeni. | x |  |  |
| Cilj aktivnosti je jasno predstavljen. | x |  |  |
| Aktivnost je uspešno vođena od strane realizatora. | x |  |  |
| Učesnici su pokazivali zainteresovanost za aktivnost tokom ukupnog trajanja. | x |  |  |
| Učesnici su imali priliku da aktivno učestvuju (postave pitanje, daju komentar, razmene mišljenja, urade neki zadatak i sl.). |  | x |  |
| Većina učesnika je aktivno učestvovala. | x |  |  |
| Sadržaj aktivnosti je bio prilagođen ciljnoj grupi učesnika i njenim specifičnostima. | x |  |  |
| Ključne informacije se adekvatno ističu i naglašavaju tokom ostvarivanja aktivnosti. | x |  |  |
| Aktivnost je realizovana tako da uspešno odgovori na različite potrebe učesnika. | x |  |  |
| Aktivnost je realizovana tako da su u obzir uzeta i prethodna iskustva/znanja učesnika. |  | x |  |
| Sadržaj aktivnosti je prezentovan na način da svi učesnici mogu da ga razumeju. | x |  |  |
| Odnos između realizatora i učesnika zasniva se na međusobno uvažavanju i poverenju. | x |  |  |
| Ukupna interakcija u okviru aktivnosti ukazuje da su ciljevi aktivnosti ostvareni. | x |  |  |
| Ukupan tok i sadržaj aktivnosti pokazuje da se kod učesnika ostvario proces učenja. |  | x |  |
| Na kraju (ili tokom aktivnosti) urađen je neki oblik evaluacije koji realizatoru daje povratnu informaciju o ostvarenosti ciljeva. | x |  |  |

NAPOMENA: Na pitanja koja bi bila upućena učesnicima aktivnosti, u ovom slučaju deci, odgovori dati su na osnovu procene evaluatora koja je doneta na osnovu analize materijala koju je dostavila NVO Inkluzija danas (snimci, fotografije, produkti, izveštaji), kao i na osnovu podataka prikupljenih kroz intervjue sa roditeljima i vaspitačicom. S obzirom da na neka pitanja nije bilo moguće odgovoriti, u prostor za odgovore je uneto „N/P“. Kako je realizator aktivnosti vaspitačica koja je bila uključena u intervju sa međuresornim timom, njeni odgovori na pitanja za realizatora aktivnosti su prenesena u ovaj formular. Takođe, i intervjui sa roditeljima su korišćeni kao izvor informacija o održanoj aktivnosti.

|  |  |  |  |
| --- | --- | --- | --- |
| **Pitanja za roditelje/decu nakon ostvarivanja aktivnosti** | **Odgovori** | | |
| Da li vam je bilo zanimljivo? | Većina učesnika daje potvrdan odgovor. | **da** | ne |
| Da li ste novo naučili? | Većina učesnika daje potvrdan odgovor. | **da** | ne |
| Da li ćete nekom prepričati šta ste danas radili/naučili tokom ove aktivnosti? | N/P | | |

|  |  |
| --- | --- |
| **Pitanja za realizatora nakon ostvarivanja aktivnosti** | **Odgovori** |
| Da li ste zadovoljni realizacijom aktivnosti? | Veoma, deca su jako zainteresovana, meni je bilo uživanje sprovoditi ovu aktivnost. |
| Koliko ovakvih aktivnosti ste do sada sproveli tokom trajanja projekta? | oko 15 |
| Da li je način na koji su učesnici danas učestvovali i reagovali uobičajen? Ako nije, zašto mislite da je tako? | Jeste uobičajen. Deca jako vole da dolaze ovde i uvek im je zabavno. |
| Da li ste pre uključivanja u projekat često sprovodili ovakve aktivnosti? | Nisam, s obzirom da mi je ovo prvi posao. |
| Kako procenjujete značaj i efektivnost ove vrste aktivnosti? | Mislim da je značaj veliki jer se deca angažuju drugačije nego što bi kod kuće. Razvijaju mnoge veštine koje drugačije ne bi mogli da nema vršnjaka i da nema ovakvih aktivnosti. |
| Da li biste izdvojili neke profesionalne dobiti od uključivanja u ovaj projekat? Koje? | Lično je meni dobit velika jer mi je ovo prvo radno iskustvo i zaista nemam na šta da se požalim. Dodatno imam i starije koleginice kojima mogu da se obratim u svakom trenutku za savet i podršku. |
| Kako vi procenjujete značaj ovog projekta i njegovu uspešnost u dosadašnjem ostvarivanju? | Mislim da je značaj velika jer samo kad čujete utiske roditelja, vidite osmehe dece i koliko su svaki dan puni novih utisaka i žele da vam sve ispričaju, bude vam jasno koliko je ovo sve važno za njih. Još više je očigledno kada roditelji stalno pitaju zašto nema više ovakvih aktivnosti i zašto nije ovako svaki dan. |

**Kratak osvrt-zaključak evaluatora:** Analiza video materijala, fotografija, izveštaja i produkata pokazala je da su svi ovi izvori informacija govore o velikom značaju i efektima aktivnosti, što se takođe zaključuje i iz intervjua sa vaspitačicom i roditeljima.

## Novi Sad

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima – Novi Sad**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan tim koji se suočava sa manjim izazovima u radu** | Na osnovu analize dokumentacije i održanih intervjua sa predstavnicima međuresornog tima, zaključak je da formiran adekvatan tim. Identifikovani izazovi proizilaze iz sledećeg: 1) PU nedostaje iskustvo u sprovođenju projekata, posebno projekata koji zahtevaju koordinaciju između velikog broja institucija i organizacija; 2) PU učestvuje u projektu kao institucija iz domena obrazovanja, dok Gradska uprava za obrazovanje, koja je nadređena PU, nije uključena u projekat, što otežava proces sprovođenja administrativnih aktivnosti od strane PU (otvaranje namenskog podračuna, potpisivanje ugovora i sl.). Izazovi koji proizilaze iz pomenutog vidljivi su u finansijskom i programskom delu sprovođenja projekta – naime, PU do današnjeg dana nisu uplaćena sredstva za realizaciju projektnih aktivnosti i nisu realizovane projektne aktivnosti za koje je PU odgovorna (opremanje i sređivanje prostorije, kupovina tehničke opreme, materijala za rad i sredstva za igru i učenje, realizovanje dodatnog programa za decu „Rastemo zajedno - Po ritemi bashk“), što je uticalo i da odlaganje aktivnosti Škole za osnovno i srednje obrazovanje „Milan Petrović“ sa domom učenika, budući da je projektom planirano da se radionice za roditelje i decu, za koje je škola zadužena, realizuju u okviru pomenutog programa PU i u prostorijama PU. Zaključak evaluatora, na osnovu sprovedenih intervjua, je da ovi izazovi u radi predstavljaju rezultat neiskustva PU, a posledično i činjenice da u projekat nisu uključene Gradska uprava za obrazovanje, ali ni i Gradska uprava za finansije. Takođe, zaključak je da ne postoje intencije da se projektne aktivnosti ne sprovode, odnosno da su svi partneri uključeni u projekat veoma posvećeni ostvarivanju cilja projekta i prevazilaženju prepreka na koje su nailazili. O tome svedoči i komunikacija ostvarena sa JUP, kao i količina napora koju su partneri uložili da se izazovi sa kojima se susreću reše. Članovi međuresornog tima smatraju da postoji dobra saradnja sa svim institucijama ali izazovi postoje usled toga što institucije imaju ograničene ljudske kapacitete koji bi mogli da se posvete bavljenju projektnih aktivnosti pored svog redovnog posla. |
| Mogućnost LS da dotira ili sufinansira program grantova sa 5-10 % | **Ostvareno** | Grad Novi Sad sufinansira projekat iznosom od 230.000 RSD (5,1% od vrednosti projekta). Ovaj iznos je Grad transferisao Centru za socijalni rad za kupovinu higijenskih paketa (namenjeno ukupno 450.000 RSD) koji je deo ovog iznosa (109.477,50 RSD) potrošio na higijenske pakete koji su podeljeni roditeljima u okviru radionice održane 26.09.2020. godine. |
| Postojanje ukupnih kapaciteta LS za uspešnu implementaciju programa grantova | **Kapacitete je potrebno dalje izgrađivati** | Kapacitet grada Novog Sada kao nosioca projekta, zajedno sa projektnim partnerima je dobar, ali je zbog uočenih izazova u funkcionisanju rada međuresornog tima potrebno njihovo dodatno osnaživanje. Ovo osnaživanje posebno se odnosi na pojedinačnog partnera, tačnije PU, budući da ustanova nema iskustvo u sprovođenju projekata (u jednom projektu su učestvovali kao korisnici a ovo je prvi projekat kojim upravljaju, odnosno projekat u kom su prepoznati kao glavna institucija koja treba da doprinese ostvarenju projektnog cilja). Važno je napomenuti da, iako je predstavnik PU (pedagoški asistent) učestvovao na inicijalnog obuci o pisanju predloga projekata, on nije učestvovao u pisanju projekta, te je potrebno unaprediti prakse koje se odnose na horizontalno učenje i razmenu u okviru institucija. Dodatno, s obzirom na kompleksnost procesa donošenja odluka i administracije u okviru grada kao jedinice lokalne samouprave, za kvalitet sprovođenja projekta, potrebno bi bilo, pored Gradske uprave za socijalnu i dečju zaštitu, uključiti Gradsku upravu za obrazovanje i Gradsku upravu za finansije, koja bi svojim učešćem u projektu doprineli efikasnosti sprovođenja projektnih aktivnosti. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Delimično pozitivna** | Predstavnici međuresornog tima koji su prisustvovali sastanku sa evaluatorima nisu pohađali obuku koja je bila namenjena projektnim implementacionim jedinicama u inicijalnoj fazi a koja se ticala izrade predloga projekta, što je umanjilo kvalitet procesa informisanja prilikom prijavljivanja predloga projekta (prisutni navode da je pedagoški asistent ispred PU prisustvovao u obuci o izradi predloga projekta ali da nije učestvovao u pisanju predloga projekta), dok ostali partneri nisu sigurni ko je zaista učestvovao na toj radionici i da li je bio neko iz Grada. Učesnicima nije poznata obuka koja se tiče finansijskog i narativnog izveštavanja, dok je jedan predstavnik (direktorka PU) učestvovala na obuci o odnosima sa javnošću koja je ponuđena implementacionim jedinicama od strane projekta. Kada je u pitanju proces informisanja koji se odvija između JUP i međuresornog tima, svi se slažu da je podrška koju dobijaju od JUP-a veoma važna i da im posebno znači brzina kojom dobijaju odgovore na svoje nedoumice i pitanja. Još jedan nedostatak vezan za proces informisanja se odnosi na pomenutu činjenicu da institucije koje su nadređene PU nisu uključene u projekat, što negativno utiče na briznu protoka informacija između PU, Gradske uprave za obrazovanje i Gradske uprave za finansije. Naime, predstavnici PU navode da je najveći izazov to što imaju osećaj da nemaju kome da se obrate, odnosno da nijedna osoba iz navedenih gradskih institucija nije odgovorna za ovaj projekat, što dovodi do toga da se odgovori na pitanja koje PU upućuje čekaju veoma dugo,. Dodatno, što je predstavljao određen izazov u procesu informisanja ali i sprovođenju projekta je činjenica da, prema rečima tehničkog koordinatora, projekat nije pružio dovoljno sredstava kako bi se angažovala osoba koja bi posebno bila plaćena za upravljanje odnosno menadžment projekta (budući da projekat traje tri godine i da uključuje veliki broj institucija). |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Podrška koju su predstavnici PU dobili prilikom prijavljivanja odnosno kreiranja predloga projekta je ocenjena pozitivno, dok se određeni izazovi pojavljuju unutar međuresornog tima i u komunikaciji sa drugim gradskim institucijama koje su, u skladu sa svojim nadležnostima, povezane sa projektom. Naime, kako, prema rečima PU, ova ustanova od pre dve godine ne raspolaže svojim sredstvima, već je za finansije i finansijska pitanja zadužena Gradska uprava za obrazovanje i Gradska uprava za finansije. Kada se PU obraćala navedenim institucijama vezano za proces potpisivanja ugovora i otvaranja namenskog podračuna, nisu dobili očekivanu podršku a proces razmene informacija je trajao veoma sporo i dugo. Kada je u pitanju podrška koja je obezbeđena međuresornom timu vezano za izmenu predloga projekta, ona je ocenjena kao pozitivna – članovi međuresornog tima navode da su bez većih problema unapredili predlog inicijalni predlog projekta, iako navode da su se izmene dešavale tokom letnjeg perioda odnosno u vreme odmora i da zbog toga nisu svi učestvovali u konsultativnog procesu. Dodatno, međuresorsni tim je angažovao, na osnovu preporuke MPNTR, osobu (mentora) koja im je pomogla da se pripremi finalni predlog projekta. |
| Stepen izazovnosti kreiranja predloga projekta za samu LS | **Proces kreiranja predloga projekta je bio delimično izazovan** | S jedne stane, članovi međuresornog tima, naročito koordinatori – ispred Gradske uprave za socijalnu i dečju zaštitu i Centra za proizvodnju znanja i veština (CPZV), navode da nisu imali izazove u vezi sa kreiranjem predloga projekta, naročito iz razloga što CPZV ima višegodišnje iskustvo u sprovođenju projekata, posebno projekata kojima je cilj pružanje podrška deci i porodicama iz društveno osetljivih grupa. Zapravo, kako navode, predlog projekta su zajedno izradile direktorka PU i tehnička koordinatorka ispred CPZV i budući da se projekat nadovezuje na projekte koji su završeni ili koji se paralelno realizuju, nije bilo previše izazovno da kreiraju predlog projekta. Takođe, važno je istaći da su angažovali mentora za izradu predloga projekta. Predlog projekta je izmenjen u skladu sa napomenama Odbora, uključujući uključivanje Doma zdravlja (iako njegova funkcija u projektu zapravo ne podrazumeva pružanje usluga iz domena zdravstvene zaštite/ranog razvoja i stimulacije, već su prostorije u okviru Doma zdravlja opremljene i zamišljene da imaju funkciju čitalačkog kutka za decu). |
| Poštovanje procedura u procesu evaluacije i odabira predloga projekta | **Procedure su ispoštovane uz manje nedostatke** | Procedura u procesu evaluacije je pratila utvrđene korake – ocenjivanje predloga projekta, zatim upućivanje na doradu uz informisanje implementacione jedinice o potrebnim promenama i dodatnim razjašnjenjima GOP-a. Važno je napomenuti da su oba evaluatora (člana Evalucione komisije, OOG) dala maksimalnih 100 poena na oceni predloga projekta, iako COP evaluatori uviđaju nedostatke u pogledu uloge koju DZ i ŠOSO „Milan Petrović“ imaju u projektu kao i održivosti aktivnosti koje se podvode pod ECEC projekat, a koje se zapravo finansiraju iz drugih projektata (terenski rad). Dodatno, u revidiranoj verziji projekta, honorari namenjeni ljudskim resursima iznose 15,11% (od maksimalno predviđenih 15%), što predstavlja minimalno odstupanje od procedure. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zadovoljava kriterijume** | Na osnovu nalaza ove evaluacije zaključuje se projekat zadovoljava ključne kriterijume, ali ima izvesne nedostatke. Naime, u projekat je institucija iz oblasti zdravstvene zaštite uključena u pružanje podrške ciljnoj grupi više protokolarno nego suštinski – naime DZ ne pruža u projektu usluge iz svog domena, već obezbeđuje prostor za postavku kutka za čitanje. Svakako, treba napomenuti da su sve institucije članice međuresornog tima, uključujući i DZ, projektom predviđene da sarađuju u okviru izrade intersektorksog protokola. |
| Sklapanje ugovornog aranžmana | **Izazovi koji su se javili uspešno su prevaziđeni i procedure su ispoštovane** | Nije bilo problema u sklapanju ugovora između LS i MPNTR. Kada su u pitanju članovi međuresornog tima, PU je, kao institucija koja je pod nadležnosti Gradske uprave za obrazovanje, morala da je potpiše podugovor sa Gradskom upravom za socijalnu i dečju zaštitu, a za to je bilo potrebno bilo pribaviti suglasnost Gradske uprave za obrazovanje, kako bi imala osnov za otvaranje posebnog namenskog računa u Upravi za trezor. Ovaj proces, uključujući prvo definisanje šta je zaista potrebno uraditi, je dugo trajao, što je uticalo i na kasno otvaranje podračuna, što se kasnije odrazilo i na prebacivanje sredstava. Naime, PU je tek 21.02.2020. godine otvorila podračun a usled drugih problema (hakerski napad na Grad Novi Sad i odlaganje usvajanja završnog računa grada), sredstva i dalje nisu prebačena PU. Međutim, usvojeno je rešenje da se sredstva prebace CPZV, te da se potpiše Sporazum između PU i CPZV koji bi definisao da će CPZV finansirati sve radove, opremanje i aktivnosti koje PU treba da realizuje. Ovaj Sporazume i prenošenje novca treba da se realizuje do kraja decembra 2020. godine. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena, ali se ne procenjuje kao dovoljna** | Iako je postojala podrška od strane JUP-a, za koju ispitanici tvrde da je veoma značila, posebno brzina kojom su dobijale odgovore na pitanja, zaključak evaluatora je da ta obezbeđena podrška nije bila dovoljna, ali ne u smislu količine pružene podrške, već u smislu da je bilo potrebno obezbediti podršku iz drugih izvora. Naime, na nivou implementacione jedinice, nedostajala je podrška od strane institucija koje su nadređene PU – Gradske uprave za obrazovanje i Gradske uprave za finansije, koja bi, svojim uključivanjem u projekat, doprinele efikasnosti sprovođenja projektnih aktivnosti. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Da** | Nije bilo poteškoća sa procesima nabavke, nedoumice koje implementacioni subjekat ima otklanja u komunikaciji sa JUP-om. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Delimično** | Implementaciona jedinica redovno je dostavila 4 kvartalna finansijska izveštaja. Kada je u pitanju upravljanje finansijama, postoje odstupanja koja se odnose na PU – sredstva još uvek nisu uplaćena PU, a izvesno je da će zapravo biti uplaćena CPZV do kraja decembra 2020. godine, koja će onda finansirati radove, opremanje i aktivnosti PU. Ovo odstupanje je jedino u projektu, ali i veoma veliko (u pitanju su sredstva od 1.962.494 RSD). Dodatno, ŠOSO „Milan Petrović“ nije utrošila ništa od sredstava budući da aktivnosti koje su planirane zavise od aktivnosti PU. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu dovoljno informativni** | Svi izveštaji su dostavljeni na vreme. Ono što je primetno u izveštajima je da su pisani kumulativno – umesto da se odnose na izveštajni period (3 meseca odnosno 1 kvartal), izveštaji se odnose na sve dosadašnje aktivnosti. To je prvi nedostatak izveštaja. Dodatno, a u vezi sa tim što su izveštaji pisani kumulativno, iz izveštaja se ne može zaključiti koliko tačno učesnika je učestvovalo u njima, odnosno koliko krajnjih korisnika je uključeno u projekat. Takođe, postoji izazov u pogledu prebrojavanja broja učesnika u projektnim aktivnostima-npr., kako su učesnici projektnih aktivnosti porodice/odrasli/deca koja u nekoliko navrata primaju podršku, ili učestvuju u više aktivnosti, ili ponavljaju učešće u aktivnostima, nije najjasnije koliko broj krajnjih korisnika projektnih aktivnosti, odnosno kako se njihov broj treba predstavljati u narativnim izveštajima. Treće, izveštaji, iako prilično obimni, sa priloženim dokazima, fotografijama, opisima aktivnosti, se ne odnose uvek na samo projektne aktivnosti, već i na sve ostale aktivnosti koje inače projektni partneri sprovode, a da se tiču ciljne grupe koja je definisana projektom (npr. izveštavanje o doniranju pojedinaca što nije aktivnost koja je predviđena projektnom), što otežava zaključivanje o efektima sprovođenja projektnih aktivnosti. Četvrto, izazovi sa kojima se implementacioni subjekat suočava u narativnim izveštajima se svode na opisivanje postojećeg problema sa PU, dok se ostali u izveštajima retko pominju (npr. odlaganje radionica u okviru Škole roditeljstva usled COVID-19 epidemije) ili se pominju u drugim delovima izveštaja koji tome nisu namenjeni (npr. nekorišćenje kutka za čitanje u DZ i dr.). |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Postoji mali broj primera i oni su delimično sadržajni i informativni** | Kako predstavnici međuresornog tima navode, na početnu projekta su objavljivane vesti o njegovom pokretanju (npr.<https://cpzv.org/zajedno-u-inkluziji-za-dobrobit-prava-deteta/>, <http://www.csrns.org.rs/zajedno-u-inkluziji-za-dobrobit-dece-novog-sada/?script=lat>), ali smatraju da bi trebalo više raditi na vidljivosti projekta. Predstavnici CSR smatraju da kvalitetna podrška koju pružaju korisnicima je dovoljna da doprinese i njegovoj vidljivosti. Iako je projektnim predlogom planirana konferencija za medije o početku projekta, ona nije realizovana. Projektne aktivnosti retko objavljuje CPZV tako što objavljuje vesti na svojim društvenim mrežama. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Da** | Aktivnosti koje realizuje CPZV prate se tako što terenski radnici na mesečnom nivou izveštavaju o sprovedenim aktivnostima (terenskim posetama, radionicama za decu, informisanju roditelja) a te izveštaje CPZV prilaže uz narativni izveštaj. Aktivnosti koje sprovodi CSR (Škola roditeljstva) se evidentiraju u vidu fotografija, izveštaja o realizovanim radionicama i opisa održanih sastanaka u okviru narativnog izveštavanja. Svu dokumentaciju vezanu za ostvarivanje projektnih aktivnosti prikuplja i čuva Gradska uprava za socijalnu i dečju zaštitu. Ipak, postoji izazov u prikupljanju informacija o broju korisnika usluga projektnih aktivnosti. Iz narativnih izveštaja nije dovoljno jasno koliko učesnika je učestvovalo u aktivnostima jer se neki korisnici računaju više puta jer kontinuirano učestvuju u aktivnostima jednog ili više partnera. |
| Prisustvo izazova koji su potencijalno mogli dovesti do raskidanja Ugovora | **Izazovi koji su se javili uspešno su prevaziđeni** | Izazovi koji su se na samom početku sprovođenja projekta pojavili a koji se tiču glavne institucije koja treba da obezbedi kvalitetno i dostupno PVO su u znatnoj meri usporili sprovođenje projektnih aktivnosti, ali, kako navode predstavnici međuresornog tima, ni u jednom trenutku nisu ugrozili celokupan projekat, odnosno nisu doveli do situacije koja bi rezultirala raskidom Ugovora. Naime, evaluatori su zaključili da su projektni partneri uložili napore da se situacija razreši, i da je svima u cilju sprovođenje planiranih aktivnosti. Rešenje do kog su došli je da se potpiše Sporazum između PU i CPZV koji bi definisao da se sredstva namenjena PU prebace CPZV, koji bi onda finansirao aktivnosti PU. Važno je napomenuti da ovakvo rešenje, iz ugla CPZV, donosi nove, neplanirane, obaveze i finansijske odgovornosti za koje inicijalno nisu određeni ljudski resursi te predstavlja potencijalni izazov za CPZV. |

## Palilula (Beograd)

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima – Palilula (Beograd)**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan tim koji se suočava sa manjim izazovima u radu** | Sve partnerske organizacije koje su uključene u projekat i ranije su ostvarivale saradnju, a uključivanje u projekat je dovelo do unapređivanja dosadašnjih oblika i načina saradnje, kao i kanala komunikacije. Iz navedenih razloga formiranje projektnog tima nije predstavljalo poseban izazov. Izostalo je uključivanje NVO sa iskustvom u oblasti inkluzivnog predškolskog vaspitanja i obrazovanja i rada sa porodicama iz društveno osetljivih grupa, kao i uključivanje romskog zdravstvenog koordinatora koji su mogli dati vredan doprinos ostvarivanju očekivanih ciljeva i rezultata. PU ima dominantnu ulogu, opština Palilula daje kontinuiran doprinos učešćem romskog koordinatora u realizaciji dela projektnih aktivnosti, CZSR takođe pruža podršku u komunikaciji sa porodicama, dok je učešće SUMSPUS protokolarno-formalne prirode, odnosno obezbedilo je angažovanje vaspitača i realizatora radionica. Ključnu novinu iz perspektive svih partnera odnosno njihovih predstavnika, predstavlja to što se, kao rezultat uključivanja u projekat, prvi put na drugačiji način ostvaruje saradnja sa romskim porodicama. Kvalitet koordinacije i saradnje veoma je pozitivno procenjen od svih učesnika u intervjuima, međutim izostala je kontinuirana sistematizovana i organizovana razmena iskustva između članova lokalnog međuresornog tima s ciljem sagledavanja rezultata i kontinuiranog unapređivanja projektnih aktivnosti. |
| Mogućnost LS da dotira ili sufinansira program grantova sa 5-10% | **Ostvareno** | Grad Beograd (Sekretarijat za obrazovanje) učestvuje u sufinansiranju u iznosu od 317.980 RSD. Projektna koordinatorka i nosioci finansijskih poslova ne raspolažu tačnom informacijom koliki procenat sredstava je do sada utrošen. |
| Postojanje ukupnih kapaciteta LS za uspešnu implementaciju programa grantova | **Kapacitete je potrebno dalje izgrađivati** | Iako su postojeći kapaciteti omogućili dosadašnje ostvarivanje projektnih aktivnosti, svi učesnici evaluativnog procesa smatraju da postoji potreba za kontinuiranim unapređivanjem kapaciteta, što potvrđuju i evaluativni nalazi. Postojeći kapaciteti i organizaciona struktura u okviru opštine su nedovoljni u pogledu ljudskih resursa i postojanja odgovarajućeg sektora/odeljenja koje bi u potpunosti moglo da se posveti ostvarivanju ovakvih projekta i ostvari vodeću ulogu. Kapaciteti PU procenjuju se kao najizgrađeniji, a ona ujedno ima i ulogu nosioca projekta, pri čemu razvoj i implementacija diverzifikovanih programa za njih predstavlja proces učenja, kao i uspostavljanje novih oblika saradnje sa porodicama. Stručne kompetencije i relevantno profesionalno iskustvo saradnika iz CZS za ostvarivanje projektnih ciljeva su prisutne, ali je kao izazov identifikovan mali broj ljudi u ovoj instituciji i mogućnost da se u većoj meri posvete projektu. Projektni tim smatra da je potrebno raditi na tome da sve partnerske institucije na funkcionalan i održiv način mogu da povežu podatke koje imaju o deci i porodicama. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Pozitivna** | Svi učesnici u evaluativnom procesu pozitivno procenjuju ovaj važan preduslov. Projektna koordinatorka ističe kontinuiranu podršku od strane JUP (programske koordinatorke i tehničkog asistenta) koji su uvek bili spremni da blagovremeno odgovore na sva pitanja koja su se javila i pruže potrebnu podršku. Takođe sam poziv za prijavu i prateće instrukcije se procenjuju kao informativne i sveobuhvatne. Međutim, nisu svi članovi tima prošli obuku, što može da dovede do smanjenog kvaliteta procesa informisanja. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Predstavnici lokalnog tima smatraju da su od predstavnika projekta dobili odgovarajuću podršku. Kao što je i očekivano, od Odbora za odobravanje grantova dobili su konkretne sugestije na osnovu kojih su radili na unapređivanju predloga projekta, o čemu svedoči i projektna dokumentacija. |
| Stepen izazovnosti kreiranja predloga projekta za samu LS | **Proces kreiranja predloga projekta bio je delimično izazovan** | Proces pisanja predloga projekata ocenjuje se kao proces učenja i posebno važno profesionalno iskustvo i dodatnu profesionalnu dobit od uključivanja u projekat. U pogledu kreiranja projekta kao značajne oslonce ističu materijale u štampanoj formi o projektnom menadžmentu koje je projekta obezbedio, kao i stručnu literaturu (kao najrelevantniji izvor navode publikaciju „Kaleidoskop“ nastalu kao rezultat iskustava drugih PU u okviru projekta „Vrtići bez granica 2 – kvalitetno inkluzivno predškolsko vaspitanje i obrazovanje“), a u manjoj meri dosadašnja iskustva na nivou PU u kreiranju i primeni diverzifikovanih programa. Pojedini predstavnici ovog razvojnog projekta (koji su se bavili programskim delom) prvobitno su izazovnim smatrali definisanje potreba u finansijskom smislu, odnosno kreiranje predloga budžeta, sa druge strane finansijska koordinatorka navodi da je kreiranje budžeta proteklo bez problema s obzirom da ona ima projektno iskustvo. Ipak JUP je tražila izmene u odnosu na prvobitni predlog budžeta, koje su preovlađujuće uvažene. |
| Poštovanje procedura u procesu evaluacije i odabira predloga projekta | **Procedure su u potpunosti ispoštovane** | Uvidom u projektnu dokumentaciju (izveštaji OOG i oba evaluatora, mejlovi upućeni projektnoj koordinatorki), kao i na osnovu iznetih procena projektne koordinatorke i ostalih učesnika u evaluativnom procesu potvrđeno je da su ispoštovane sve procedure predviđene Grant operativnim priručnikom u pogledu ovog aspekta procene. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zahteva unapređivanje u određenim elementima** | Procena evaluatora preovlađujuće je usaglašena sa procenom članova Odbora za odobravanje grantova, odnosno evaluacionom komisijom za ovu opštinu. Prostor za unapređivanjem se prepoznaje u pogledu potrebe za: konkretizacijom opisa problema i većim stepenom usklađenosti sa ostalim strukturnim elementima predloga projekta; konkretizacijom sadržaja radionica i samog diverzifikovanog programa kao i plana praćenja i vrednovanja projektnih aktivnosti. Takođe, projekat nije vidljivo usmeren i na zadovoljavanje potreba porodica sa decom sa smetnjama u razvoju, već samo načelno na romske porodice. Način na koji su projektne aktivnosti osmišljene ne ukazuje na promišljenu prevenciju stvaranja segregisanog okruženja. U odnosu na inicijalni predlog koji je ocenjivan, odobren predlog jeste unapređen i uvažene je veći deo preporuka., ali se i dalje prepoznaje potreba za unapređivanjem. |
| Sklapanje ugovornog aranžmana | **Izazovi koji su se javili uspešno su prevaziđeni** | Sklapanje ugovornog aranžmana podrazumevalo je intenzivnu komunikaciju, saradnju i određene stepen fleksibilnosti na relaciji Projekat-MPNTR-Sekretarijat za obrazovanje. Grad je potpisao ugovor sa MPNTR uz obavezu da sredstva prebaci partnerima na projektu. Gradska administracija oklevala je oko potpisivanja podugovora sa partnerskim institucijama PU i NVO zbog forme dokumenta (ugovora) koja je zahtev Svetske banke i MPNTR, ali je ovaj izazov prevaziđen. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena i procenjuje se kao adekvatna** | Članovi tima ističu da su svi prilozi uz ugovor o grantu kao što su vodič za primaoce granta, uputstva za izveštavanje i sl. sveobuhvatni, detaljni i dovoljno informativni. Iako nisu dobili obuku, procenjuju da su dobili sveobuhvatne pismene instrukcije, različite formulare i obrasce i kontinuiranu podršku od JUP (i programske koordinatorke i tehničkog asistenta). Na početku projekta odnosno tokom prvog izveštavanja je ovaj proces bio izazovan i vremenski veoma zahtevan, ali nakon stečenog iskustva, navode da nemaju problema prilikom sastavljanja narativnih i finansijskih izveštaja i dostavljanja svih vidova podataka na zahtev Projekta. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Delimično** | Sve procedure nabavke sprovedene su u skladu sa GOP-om i procedurama propisanim od strane Svetske banke. Obzirom da je većina sredstava za realizaciju aktivnosti (osim honorara izvršitelja projekta, koji se isplaćuju sa računa NVO) kod PU, propisane procedure su jednostavnije ali istovremeno usaglašene sa procedurama SB (pored dostupne projektne dokumentacije u elektronskoj formi, ova procena se zasniva i na pregledanoj dokumentaciji tokom terenske posete koja se odnosi na dosadašnje nabavke). Međutim, potrebno je naglasiti da predstavnici projekta ističu da se dobijeni nameštaj za uređenje prostora ne poklapa sa definisanim potrebama, kao i da dinamika isplate ne prati potrebe. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Delimično** | Dinamika dosadašnjeg finansijskog izveštavanja je preovlađujuće poštovana (izuzetak predstavlja prvi izveštaj čije dostavljanje je kasnilo). Usklađivanje sa procedurama u pogledu finansijskog upravljanja pratilo je nekoliko izazova. Najpre, kao što je napomenuto, gradska administracija oklevala je oko potpisivanja podugovora sa partnerskim institucijama PI i NVO zbog forme dokumenta koja je odobrena od strane Svetske banke, što je dovelo i do kašnjenja u prebacivanju sredstava od strane Grada. Takođe, Grad je imao zahtev da sredstva prebacuje u 12 rata, a ne u 2 kako je propisano projektom. Dodatno, nije otvoren poseban namenski račun kod Uprave za trezor, već su sredstva na računu PU, što je posledica odluke Grada. Takođe u jednom trenutku je na zahtev gradskog sekretarijata za obrazovanje izvršen prenos sredstva njima, ali su ubrzo vraćena PU... |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu dovoljno informativni** | Svi narativni izveštaji su dostavljeni, međutim spram ostvarenih aktivnosti oni mogu biti informativniji s ciljem sticanja sveobuvatnije slike o napretku u odnosu na postavljene ciljeve. U izveštajima su opisana nastojanja prilagođavanja aktivnosti i iznalaženja rešenja u pogledu prilagođavanja aktivnosti kao odgovor na epidemiološku situaciju. Takođe, definisani su i obrazloženi ukupni izazovi u pogledu realizacije projektnih aktivnosti. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Postoji mali broj primera i oni su delimično sadržajni i informativni** | Projektom predviđeno kreiranje i distribucija promotivnih plakata i flajera na srpskom i romskom jeziku je ostvarena. Očekuje se članak posvećen projektu u okviru opštinskih novina „Palilulac“. Takođe, projekat je promovisan na Sajmu obrazovanja na štandu MPNTR. Važan partner na projektu CZSR do sada nije posvetio pažnju promociji projektnih aktivnosti, ali su tokom razgovora naglasili da će postaviti plakat i učiniti dostupnim flajere. Potreban je dalji rad na promociji dosadašnjih rezultata koji je predviđen u okviru treće projektne komponente i unapređivanje vidljivosti projekta i projektnih rezultata koji bi doprineo i održivosti projektnih aktivnosti. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Delimično** | Pored procesa izveštavanja prema JUP, formularom za pisanje predloga projekta predviđen je plan ostvarivanja praćenja i vrednovanja, ali čiji bi sadržaj trebalo dalje unapređivati. Predviđeni instrumenti u ovom planu za ostvarivanje ovih procesa nisu razvijeni ni implementirani. Pored toga, postoji inertna projektna dokumentacija – npr. nakon realizacije projektnih aktivnosti sastavljaju se izveštaji o njihovoj realizaciji koji se dostavljaju projektnoj koordinatorki, ali nema formalne i strukturirane razmene iskustava među svim partnerskim organizacijama.. S tim u vezi potrebno je u većoj meri organizovati sastanke projektnog tima s ciljem sagledavanja rezultata i izazova, procesa refleksije i zajedničkog učenja s ciljem kontinuiranog osiguranja kvaliteta projektnih aktivnosti. |
| Prisustvo izazova koji su potencijalno mogli dovesti do raskidanja Ugovora | **Izazovi koji su se javili uspešno su prevaziđeni** | Izazovi koji su se javili prvenstveno su se odnosili na proceduralne izazove u pogledu uplate predviđenih finansijskih sredstava u okviru prve tranše i potpisivanja podugovora (ovi problemi su već opisani). To je dovelo do kašnjenja ostvarivanja projektnih aktivnosti, ali se sama PU prvobitno oslonila na svoje resurse kako bi se blagovremeno otpočelo sa projektnim aktivnostima. |

### Rezultati posmatranja aktivnosti

**Vrsta aktivnosti:** Realizacija diverzifikovanog poludnevnog programa

**Naziv aktivnosti:** Novogodišnji ukrasi

**Realizatori:** Z.P.Vaspitačica iz PU „Boško buha“

**Ciljna grupa učesnika**: Deca iz osetljivih grupa uzrasta između 3,5 i 5 godina

**Broj učesnika:** 4

**Mesto ostvarivanja:** Vrtić „Biseri“, Karaburma, Palilula (Beograd)

**Način posmatranja:** Uživo

**Datum ostvarivanja aktivnosti:** 28.10. 2020.

**Kratak opis posmatrane aktivnosti:** Cilj ukupnih aktivnosti čije je posmatranje izvršeno u trajanju od sat i po vremena bio je usmeren na vežbanje sitne motorike, kooperativnu igru, kao i razvoj saradnje. U uvodnom delu se sa decom se razgovaralo o Novoj godini, običajima koji se vezuju za ovaj praznik, njihovim željama i sl. Potom je usledilo pravljenje ukrasa od testa kojima je planirano ukrašavanje jelke u vrtiću. Nakon toga usledile su slobodne aktivnosti kroz igru sa konstruktorima, igre u kutku kuhinje i kutku doktora, kao i takmičarske igre na poligonu u dvorištu.

|  |  |  |  |
| --- | --- | --- | --- |
| **Indikator** | **procena** | | |
| **da** | **delimično** | **ne** |
| Cilj i sadržaj aktivnosti su međusobno usklađeni. | x |  |  |
| Cilj aktivnosti je jasno predstavljen. | x |  |  |
| Aktivnost je uspešno vođena od strane realizatora. | x |  |  |
| Učesnici su pokazivali zainteresovanost za aktivnost tokom ukupnog trajanja. | x |  |  |
| Učesnici su imali priliku da aktivno učestvuju (postave pitanje, daju komentar, razmene mišljenja, urade neki zadatak i sl.). |  | x |  |
| Većina učesnika je aktivno učestvovala. | x |  |  |
| Sadržaj aktivnosti je bio prilagođen ciljnoj grupi učesnika i njenim specifičnostima. | x |  |  |
| Ključne informacije se adekvatno ističu i naglašavaju tokom ostvarivanja aktivnosti. | x |  |  |
| Aktivnost je realizovana tako da uspešno odgovori na različite potrebe učesnika. | x |  |  |
| Aktivnost je realizovana tako da su u obzir uzeta i prethodna iskustva/znanja učesnika. |  | x |  |
| Sadržaj aktivnosti je prezentovan na način da svi učesnici mogu da ga razumeju. | x |  |  |
| Odnos između realizatora i učesnika zasniva se na međusobno uvažavanju i poverenju. | x |  |  |
| Ukupna interakcija u okviru aktivnosti ukazuje da su ciljevi aktivnosti ostvareni. | x |  |  |
| Ukupan tok i sadržaj aktivnosti pokazuje da se kod učesnika ostvario proces učenja. |  | x |  |
| Na kraju (ili tokom aktivnosti) urađen je neki oblik evaluacije koji realizatoru daje povratnu informaciju o ostvarenosti ciljeva. | x |  |  |

|  |  |  |  |
| --- | --- | --- | --- |
| **Pitanja za roditelje/decu nakon ostvarivanja aktivnosti** | **Odgovori** | | |
| Da li vam je bilo zanimljivo? | Većina učesnika daje potvrdan odgovor. | **da** | ne |
| Da li ste novo naučili? | Većina učesnika daje potvrdan odgovor. | **da** | ne |
| Da li ćete nekom prepričati šta ste danas radili/naučili tokom ove aktivnosti? | Deca navode da će utiske preneti roditeljima i starijoj braći. | | |

|  |  |
| --- | --- |
| **Pitanja za realizatora nakon ostvarivanja aktivnosti** | **Odgovori** |
| Da li ste zadovoljni realizacijom aktivnosti? | Veoma, deca su jako zainteresovana, ali njihovo interesovanje z aktivnost nekada ne traje dovoljno i tada nastojim da podržim ostvarivanje slobodnih aktivnosti kroz vođenu igru. |
| Koliko ovakvih aktivnosti ste do sada sproveli tokom trajanja projekta? | Preko 30 termina diverzifikovanog programa. |
| Da li je način na koji su učesnici danas učestvovali i reagovali uobičajen? Ako nije, zašto mislite da je tako? | Jeste uobičajen. Deca jako vole da dolaze i uvek im je zabavno, s tim što je danas prisutan jako mali broj dece, inače ih ne bude manje od 10. |
| Da li ste pre uključivanja u projekat često sprovodili ovakve aktivnosti? | Slične aktivnosti da, ali iskustvo razvoja diverzifikovanog programa, za vaspitačicu predstavlja novo profesionalno iskustvo i ona da postoji potreba za kontinuiranom ponude ove vrste programa u PU „Boško buha“. |
| Kako procenjujete značaj i efektivnost ove vrste aktivnosti? | Vaspitačica smatra da ovaj program veoma doprinosi različitim aspektima razvoje dece, socijalizaciji i proširivanju znanja na način koji im nije dostupan kada su sa roditeljima ili bakama i dekama. Dosadašnje ostvarivanje ovog programa, dovelo je do značajnog napretka u ponašanju, socijalizaciji, radnim navikama, znanjima, otvorenosti dece i sl. |
| Da li biste izdvojili neke profesionalne dobiti od uključivanja u ovaj projekat? Koje? | Iskustvo u razvoju i kreiranju diverzifikovanog programa, kao i razvoj novih oblika i načina saradnje sa decom i porodicama iz osetljivih grupa i njihovih porodica koje su rezultirale razvojem poverenja i otklanjanjem obostranih predrasuda. |
| Kako vi procenjujete značaj ovog projekta i njegovu uspešnost u dosadašnjem ostvarivanju? | Vaspitačica smatra da je značaj veliki upravo iz svih već navedenih razloga, a o tome svedoči, pre svega, veliko zadovoljstvo dece i njihovih roditelja. |

**Kratak osvrt-zaključak evaluatora:** Ukupni nalazi posmatranja ukazuju da su gotovo svi kriterijumi procene ostvareni na najvišem nivou**.** Nakon opisane posmatrane aktivnosti usledila je realizacija slobodnih aktivnosti,koja je takođe bila predmet posmatranja. Obe vrste posmatranih aktivnosti prvenstveno ukazuju na izgrađen odnos poverenja između vaspitačice i dece, prisutan razvoj navika u pogledu poštovanja pravila ponašanja u vrtiću uz evidentan osećaj slobode za izražavanje sopstvenih interesovanja. Važno je naglasiti da su svi kriterijumi posmatranja u slučaju obe vrste aktivnosti veoma pozitivno ocenjeni.

## Varvarin

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima – Varvarin**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan i visokofunkcionalan tim** | Formiran je tim čiji su članovi kompetentni i posvećeni realizaciji projekta i predano rade na ostvarivanju rezultata. Isti tim koji realizuje projekta je učestvovao i u pripremi projekta (svaki partner je dao određeni doprinos pripremi, na primer CSR izveštaj o potrebama i stanju na terenu, DZ o broju dece na terenu; DPP o diverzifikovanim programima itd.). Izazovi koji su se pojavili tokom projekta su prevaziđeni dobrom saradnjom unutar međusektorskog tima: obezbeđena su sredstva za honorare za vaspitačice (koja nisu predviđena projektnim budžetom), krizni štab za vanredne situacije na lokalnom nivou je informisan o potrebama dece iz osetljivih grupa itd. Manje zamerke koje se mogu uputiti funkcionisanju tima jeste nedovoljno jasna raspodela uloga između koordinatorke i finansijskog stručnjaka – koordinatorka obavlja aktivnosti koje pripadaju obema pozicijama, dok osoba koja je predviđena da bude finansijski stručnjak za sada ima savetodavnu funkciju. Ovaj manji izazov posledica je velike posvećenosti međuresornog tima da sve aktivnosti koje su planirane realizuje u planiranom obliku i sa planiranom učestalosti. Naime, kako pandemija sprečava realizaciju svih aktivnosti u planiranom obimu, time što koordinatorka obavlja više poslova sada „štede“ finansijskog stručnjaka čiji će angažman biti intenzivniji jednom kada aktivnosti počnu da se sprovode u punom obimu. Potpisivanje Protokola o saradnji i višegodišnje iskustvo zajedničkog rada projektnih partnera utiče pozitivno na osiguranje održivog partnerstva. Bitno je pomenuti da projektni partneri smatraju da se formiranjem međuresornog tima dodatno jačaju kapaciteti LS za bavljenje temama PVO. |
| Mogućnost LS da dotira ili sufinansira program grantova sa 5-10% | **Ostvareno** | Iako ova opština pripada četvrtoj kategoriji, pa tako nije imala planirano sufinansiranje, LS je obezbedila sredstava za dve vaspitačice koje su uključene u realizaciju diverzifikovanih programa u dva sela (Obrež i Bačina) i pokriva bankarske troškove. |
| Postojanje ukupnih kapaciteta LS za uspešnu implementaciju programa grantova | **Kapacitete je potrebno dalje izgrađivati** | LS je pokazala da ima kapaciteta da sprovede projekat u planiranom obimu. Takođe, LS je pokazala da ima kapacitet da izdvoji manja sredstva kako bi se projektne aktivnosti neometano realizovale (honorari za dve vaspitačice za celokupno vreme trajanja projekta i sredstva za bankarske troškove). Takođe, kapaciteti LS su dodatno ojačani tokom projekta (npr. održana je tribina za predstavnike međuresornog tima i druge predstavnike partnerskih ustanova i organizacija u decembru 2019. godine), međuresorni tim je slao dopise kriznom štabu za vanredne situacije na lokalnom nivou kako bi ih informisao o potrebama dece iz osetljivih grupa. Međutim, LS je dodatno potrebna podrška u izgradnji kapaciteta kako bi diverzifikovane programe proširila na druga seoska naselja na opštini i time povećala obuhvat dece iz osetljivih grupa predškolskim programima, za čim postoji potreba i za šta su i druga sela izrazila zainteresovanost. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Delimično pozitivna** | Većina uputstava je bila data na inicijalnoj obuci, što je za mnoge bio prvi susret sa ovakvim zadatkom, a predstavnici međuresornog tima smatraju da je podrška nakon te obuke bila nižeg intenziteta. Iako su imali veliku podršku JUP, predlažu info sesije/mini obuke sa većom učestalošću, naročito zato što su priručnici obimni i vrlo često nedovoljno jasni. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Koordinatorka, predstavnici međuresornog tima i LS ističu kao naročito značajnu podršku JUP bez kojih kažu da projekat ne bi mogao biti pripremljen adekvatno. JUP je odigrala najznačajniju ulogu – od njih je tim dobijao sve potrebne informacije i podršku u vidu povratne informacije i različitih saveta. JUP je odigrao ključnu ulogu u povezivanju sa mentorom za pripremu projekta. |
| Stepen izazovnosti kreiranja predloga projekta za samu LS | **Proces kreiranja predloga projekta je bio veoma izazovan** | Izazov je činilo to što LS nije imala dovoljno kapaciteta s obzirom da je ovo prvi projekat ovog tipa koji sprovode. Izazovna je dokumentacija koju je trebalo ispuniti i prikupiti, kao i složenost zahteva, koje je bilo teško razumeti. LS je uspela da prevaziđe izazove uz podršku JUP i mentora do kog su došli kroz proces konsultacija sa JUP. Prva verzija predloga projekta je loše ocenjena (36 od 100 poena), pa je predlog pretrpeo značajne izmene (uz podršku mentora sa kojom je ceo tim radio), nakon čega je prihvaćen. |
| Poštovanje procedura u procesu evaluacije i odabira predloga projekta | **Procedure su u potpunosti ispoštovane** | Sve procedure su ispoštovane o čemu govore dokazi kao što su inicijalni predlog projekta i prateća dokumentacija, zatim komentari Odbora za odobravanje grantova i revidirani projekat i njegova prateća dokumentacija. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zadovoljava kriterijume** | Nakon revidiranja, finalna verzija predloga projekta je zadovoljila sve kriterijume. |
| Sklapanje ugovornog aranžmana | **Proteklo je bez problema i u skladu s procedurama** | Sklapanje ugovornog aranžmana nije naišlo na prepreke. Ugovor je sklopljen u skladu sa procedurama. Ni dokumentacija ni predstavnici lokalnog međuresornog tima, finansija i LS ne navode bilo kakve prepreke u ovom procesu. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena, ali se ne procenjuje kao dovoljna** | Sagovornici (lokalni međuresorni tim i predstavnik LS, predstavnik za finansijska pitanja) saopštavaju da, iako je JUP kontinuirano na raspolaganju, ona ne bi trebalo da bude jedini izvor podrške za nosioce projekta i partnere. Takođe, smatraju da jedna inicijalna obuka nije dovoljna za izgradnju kapaciteta, s obzirom da tokom realizacije projekta mogu izroniti različiti problemi vezani za mnoge aspekte realizacije (izveštavanje, finansije itd.), kao i da promene u ljudskim resursima mogu predstavljati prepreke upravljanju grantovima. Predlažu učestale kratke obuke i/ili info-sesije u koje bi bili uključeni timovi koji realizuju projekte. Dodatno, naglašavaju da odeljak 6.3 u Grant operativnom priručniku nije dovoljno jasno razrađen, da zahteva dodatna pojašnjenja, da odgovorna lica/tela nisu uvek precizirana ili nisu ispravno navedena, pa bi trebalo naći način da se on unapredi. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Da** | Sve nabavke su sprovedene u skladu sa procedurama, ali je taj proces bio veoma izazovan. Jedan od većih izazova je nedovoljno precizno opisana procedura u Grant operativnom priručniku u odeljku 6.3. Takođe, otežavajuću okolnost predstavlja to što nije uvek moguće prikupiti tri ponude, naročito ukoliko nema dobavljača na lokalnom nivou, a i dobavljači nisu zainteresovani da dostavljaju ponude i ulaze u proceduru koja je administrativno zahtevna, naročito kada su u pitanju mali iznosi, kao što su predviđeni projektom (npr. jedan X-baner). |
| Finansijsko upravljanje i izveštavanje odvija se u skladu sa procedurama i predviđenom dinamikom | **Da** | Procedure i dinamika su u potpunosti ispoštovani. Međutim beleže se izazovi koji mogu ugroziti realizaciju aktivnosti, a koji leže u procedurama Svetske banke. U pitanju je nesklad između potrebnih sredstava za realizaciju aktivnosti u prvoj polovini projekta i iznosa prve tranše granta. Naime, prva tranša je manja od troškova koji su predviđeni budžetom projekta za prvu polovinu projekta, pa je LS i međuresorni tim morao da drugačije realizuje neke troškove kako bi se u potpunosti pripremio prostor i materijal za realizaciju aktivnosti. Na primer, nije bilo dovoljno sredstava da se vaspitačicama isplati prevoz iz prve tranše, one sada od svojih sredstava kupuju karte i plaćaju prevoz, pa će im ukupan iznos potrošenih sredstava biti refundiran kada druga tranša bude uplaćena. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu svi dovoljno informativni** | Uvremenjenost izveštaja je adekvatna. Manje zamerke se odnose na kvalitet. Većina narativnih izveštaja, naročito III i IV izveštaj, ne sadrži opise aktivnosti koje su sprovedene u izmenjenom obliku zbog pandemije virusom COVID19. Sagovornici saopštavaju da je njihovo razumevanje da se u izveštajima saopštavaju samo one aktivnosti koje su sprovedene u planiranom obliku i u punom obimu, a da je opisivanje načina na koje su aktivnosti prilagođene ili izmenjene pogrešno. Evaluatori su skrenuli pažnju da ovo nije pravilo i da je poželjno i potrebno da se u izveštajima vidi sve što je urađeno u skladu sa ciljevima projekta, bez obzira što su aktivnosti prilagođavane ili nisu realizovane u punom obimu. Zaključak evaluatora nakon intervjua i pregledanih izveštaja o aktivnostima je da su aktivnosti relevantnije, kvalitetnije i da imaju efekta nego što se to može videti iz narativnih izveštaja. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Primeri postoje, dopuna primera je kontinuirana i oni su sadržajni i informativni** | Projektni tim redovno objavljuje informacije i primere dobre prakse u lokalnim i regionalnim medijima, što se može videti iz press clippinga. Održana je i početna konferencija za medije. Posebno treba istaknuti gostovanja na RTV Kruševac i predstavljanje projekta u okolnim mestima i opštinama. Hronika opštine Varvarin (<https://www.youtube.com/watch?v=UaLAafwaonU&feature=emb_logo>) koja se emituje svake srede na RTV Kruševac ostavlja mesto za najnovije informacije iz projekta, pa je tako ceo Rasinski okrug informisan o projektu i rezultatima. Opština Varvarin prepoznala je kao izazov nedostatak jedinstvene baze podataka dece u njihovoj LS tako da su inspirisani primerom Zrenjanina u okviru ovog projekta organizovali posetu članova multiresornog tima, opštine, PU, kolegama u Zrenjaninu i imali prilike da se upoznaju sa radom PU i načinom na koji ovaj grad prikuplja podatke o deci i kako ih koristi. Pored posete Zrenjaninu, organizovana je i poseta Ćićevcu gde je predstavljen projekat. Takođe, redovno se ažuriraju sajtovi PU, Opštine Varvarin i sajt Rasinskog okruga. Još jedna dokaz o uspešnoj vidljivosti projekta i to što se zainteresovani roditelji i ustanove iz sela na teritoriji opštine Varvarina javljaju i pitaju na koji način se mogu uključiti u projekat. Članica multiresornog tima je tokom intervjua pomenula da je zadovoljstvo roditelja jedan od primera promocije projekta i njegovih efekata. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Delimično** | Pored izveštavanja ka JUP, međuresorni tim se sastaje najmanje jednom mesečno i nalaze se u kontinuiranoj telefonskoj i onlajn komunikaciji, kada se međusobno informišu o sprovedenim aktivnostima i zajedno planiraju predstojeće. Vaspitačice prate efekte diverzifikovanih programa kod dece, vode beleške i daju povratnu informaciju roditeljima, pišu izveštaje i prosleđuju koordinatorki. Takođe, svaki član međuresornog tima na isti način upućuje informacije o realizovanim aktivnostima koordinatorki. Koordinatorka redovno posećuje i posmatra aktivnosti. Iako se dosta resursa ulaže u praćenje i unapređivanje aktivnosti (beleške, izveštaji, sastanci), čini se da se okvir za praćenje koji je sastavni deo projektne prijave, koji su razvili članovi tima, ne koristi kao smernica za sprovođenje monitoringa i izveštavanje o efektima na decu i roditelje. |
| Prisustvo izazova koji su potencijalno mogli dovesti do raskidanja Ugovora | **Nije došlo do takve vrste izazova** | Nije postojao nijedan izazov koji je mogao dovesti do raskida Ugovora. |

## Kraljevo

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima – Kraljevo**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan i visokofunkcionalan tim** | Na osnovu intervjua sa međuresornim timom i pregledom dokumentacije, zaključak je da je formiran adekvatan tim koji dobro funkcioniše (revidiranim predlogom projekta uvažen je predlog OOG da se u tim uključe i druge institucije – Dom zdravlja ili Centar za socijalni rad, te je u konačnom predlogu projekta uključen i Centar za socijalni rad, ali ne i Dom zdravlja usled procene međuresornog tima da njihovo uključivanje nije neophodno jer je vakcinacija dece, kao pitanja koje je povezano sa PVO, rešeno na nivou grada i tu ne postoji potreba za daljim delovanjem). Međutim, ono što su evaluatori identifikovali kao nedostatak je činjenica da izostaje bliska intersektorska saradnja kada su u pitanju projektne aktivnosti odnosno partneri realizuju aktivnosti pretežno samostalno. Dodatno, neke institucije u okviru tima imaju više formalnu nego suštinsku ulogu – naime, Centar lokalnih usluga Grada Kraljeva ne sprovodi ni jednu aktivnost u okviru projekta (inicijalnim predlogom projekta je bilo predviđeno da pružaju uslugu lični pratilac deteta, ali u finalnom predlogu projekta ta aktivnost se ne nalazi) a samim tim za ovog partnera nije predodređen iznos u budžetu. |
| Mogućnost LS da dotira ili sufinansira program grantova sa 5-10% | **Ostvareno** | Predlogom projekta predviđeno je sufinansiranje u iznosu od 843.024,00 RSD što predstavlja 14% od ukupnog budžeta projekta (od čega Grad Kraljevo 597.024 RSD za troškove angažovanja koordinatora projekta i PU „Olga Jovičić Rita" Kraljevo 246.000 RSD kroz troškove komunalnih usluga i grejanja). |
| Postojanje ukupnih kapaciteta LS za uspešnu implementaciju programa grantova | **Kapaciteti su prisutni u potpunosti** | Procena je da su kapaciteti LS dovoljni za uspešnu realizaciju projekta. U okviru tima postoji osoba zadužena za koordinaciju (ispred PU), kao i finansijski koordinator (ispred Grada). Celokupnoj uspešnoj realizaciji i koordinaciji doprinosi to što je Grad Kraljevo uključen u projekat kroz Centar za projekte, administrativnu jedinicu koja na nivou lokalne samouprave konkuriše i koordinira svim projektima u koje je Grad Kraljevo uključen. U ECEC projektu, ovaj Centar je zadužen za izradu narativnih i finansijskih izveštaja i upravljanje administrativnim poslovima. Partneri, pre svega Grad Kraljevo, PU i RNVO imaju iskustva sa drugim projektima kako Svetske banke, poput DILS projekta tako i drugih međunarodnih institucija. Partneri naglašavaju da je za uspešnu implementaciju projekta značajno što u međuresornom timu ima i predstavnika izvršne vlasti, zatim eksperata koji su zaduženi za programski deo, kao i osoba koje rade na administrativnim poslovima. Kada je u pitanju administracija projekta, osobe zadužene za finansijsko izveštavanje navode da CSR nedostaju kapaciteti koji su potrebni za izveštavanje i adekvatno sortiranje dokumentacije, te da najviše pružaju podršku toj instituciji. Ono što partneri sami navode da im nedostaje je, pored gradskog većnika za obrazovanje, uključivanje i drugih gradskih većnika kojima su u nadležnosti teme kojima se projekat bavi (gradski većnik za decu i brigu o porodici i gradski većnik za ustanove), te će razmotriti da i njih uključe u međuresorni tim. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Pozitivna** | Svi partneri ocenjuju da je proces informisanja tokom procesa prijavljivanja bio kvalitetan, kao i da u samom sprovođenju projekta imaju veliku podršku JUP-a za prevazilaženje izazova sa kojima se suočavaju. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Predstavnici PU i Grada Kraljeva su prisustvovali uvodnom sastanku vezanom za pripremu predloga projekta, a sam predlog projekta su pripremale dve predstavnice PU. Osim ovog uvodnog sastanka, koordinatorka ispred PU i još jedna zaposlena u PU su pohađale obuku za odnose sa javnošću, koja je ponuđena u okviru ECEC projekta. |
| Stepen izazovnosti kreiranja predloga projekta za samu LS | **Proces kreiranja predloga projekta je bio delimično izazovan** | Proces kreiranja predloga projekata je protekao sa manjim izazovima, budući da je predlog projekta dva puta revidiran. Kao rezultat procesa revizije a na osnovu preporuka OOG, inicijalni predlog projekta je izmenjen, odnosno unapređena je intersektorska komponenta tako što se u projekat uključio i CSR. Takođe, iznos traženih sredstava ECEC granta u prvom predlogu projekta prevazilazio je dozvoljene okvire (za oko 150.000 RSD), zatim je umanjen, kako bi na kraju druge revizije ipak prešao dozvoljeni okvir. Ovaj proces revizije projekta je trajao izvesno vreme, što je uticalo na to da projekat u Kraljevu krene sa zakašnjenjem. |
| Poštovanje procedura u procesu evaluacije i odabira predloga projekta | **Procedure su ispoštovane uz manje nedostatke** | Procedure su ispoštovane a ono što predstavlja odstupanje je odobreni iznos sredstava – naime, u prvoj verziji projekta tražena sredstva su prevazilazila predviđena sredstva od strane ECEC projekta (maksimalni iznos je 4.500.000 RSD) a kada je projekat prvi put revidiran, smanjen je traženi iznos granta, koji je tada bio u okvirima i u skladu sa pravilima projekta, ali je nakon druge revizije došlo do ponovnog povećanja traženog iznosa (5.018.592 RSD), koji je konačno odobren od strane JUP. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zadovoljava kriterijume** | Na osnovu mišljenja OOG i evaluatora, zaključak je da projekat zadovoljava osnovne kriterijume – ciljna grupa je dobro postavljena, institucije u okviru međuresornog tima su odgovarajuće i sl. ali da postoji prostor za unapređenje projekta. Iako je projektnom planirano umrežavanje institucija iz različitih sektora (kroz potpisivanje Memoranduma o saradnji i izradu operativnog plana međusektorskog tima), ono što nedostaje su intersektorske aktivnosti, odnosno svaka institucija pojedinačno obuhvata svoju ciljnu grupu, iako postoji prostor da se takve aktivnosti realizuju (npr. da se CSR uključi u pružanje podrške porodicama na terenu, zajedno sa RNVO). Dodatno, institucija poput Centra za lokalne usluge Grada Kraljeva nema suštinsku ulogu u projektu, odnosno ni na koji način ne pruža usluge korisnicima projekta (već je samo član međuresornog tima i učestvovaće u potpisivanju Memoranduma o razumevanju i izradi njegovog operativnog plana). |
| Sklapanje ugovornog aranžmana | **Izazovi koji su se javili uspešno su prevaziđeni i procedure su ispoštovane** | Odluka MPNTR o odobrenju projekta Grada Kraljeva doneta je 30.09.2019. odnosno 20 dana kasnije u odnosu na ostale implementacione jedinice iz I ciklusa grant programa. Razlog je bio potrebno usaglašavanje predloga projekta u skladu sa preporukama OOG, odnosno dva procesa revizije predloga projekta. Ugovor je potpisan 21.10.2019., a sredstva po osnovu ugovora uplaćena Gradu Kraljevu 25.11.2019. godine. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena i procenjuje se kao adekvatna** | Predstavnice Centra za projekte Grada Kraljeva, koje su zadužene za administrativno upravljanje grantom, smatraju da je kvalitet podrške koju dobijaju od JUP dobar, da su uvek dobili podršku u vodi dodatnih pojašnjenja (npr. oko procedura za nabavku kao i za angažovanje individualnih konsultanata). Takođe, podrška im je značila i prilikom otvaranja namenskih podračuna (naročito kod CSR koji su u ISIB sistemu i NVO koje mogu imati samo jedan namenski račun u Upravi za trezor). |
| Postupci nabavke koje sprovode implementacioni subjekti ostvaruju se u skladu sa procedurama i planom | **Da** | Dokumentacija vezana za nabavke koja je do sada dostavljena je odgovarajuća, a predstavnice Centra za projekte Grada Kraljeva, koje su zadužene za administrativno upravljanje grantom, kažu da im je trebala podrška oko određenih procedura (nabavke i konsultantski ugovori) ali da je sve uspešno realizovano. CSR ima poteškoća da uskladi svoje procedure sa procedurama Svetske banke ali se uz podršku Centra za projekte Grada Kraljeva ovi izazovi uspešno prevazilaze. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Da** | Dostavljeni su svi finansijski izveštaji u skladu sa predviđenom dinamikom. Dokumentacija je dobro sortirana i izveštaje prati sva neophodna dokumentacija. Nisu uočene nepravilnosti. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi izveštaji ali nisu dovoljno informativni** | Dostavljani su svi narativni izveštaji ali ono što je nedostatak je činjenica da su izveštaji pisani kumulativno, odnosno da se narativni izveštaji ne izrađuju samo za određeni period već je primetno ponavljanje aktivnosti koje su realizovane u prethodnim periodima. Takođe, u izveštajima se ne navodi ukupan broj roditelja i dece koja su obuhvaćena projektnim aktivnostima, što je zahtev iz korigovanog uputstva za narativno izveštavanje. Uz narativne izveštaje dostavlja se odgovarajuća propratna dokumentacija koja predstavlja dokaz o ostvarenim aktivnostima. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Primeri postoje, dopuna primera je kontinuirana i oni su sadržajni i informativni** | Pored aktivnosti koja je značajno medijski propraćena, a tiče se otvaranja dve mešovite grupe dece u Samailama, redovno se na Facebook nalogu  (<https://www.facebook.com/profile.php?id=100056027562661>), sa kojim su povezani roditelji dece koja pohađaju program, objavljuju vesti i fotografije o aktivnostima mešovitih grupa. Ovaj nalog služi za razmenu informacija u vezi sa radom mešovitih grupa kao i za obezbeđivanje različitih sadržaja koji mogu biti od koristi roditeljima u ostvarivanju njihovih uloga, ali i za promociju samog programa. Dodatno, u okviru projekta su podeljena dva informativna flajera – jedan koji je dostavljen od strane JUPi drugi koji je razrađen za potrebe projekta (vezano za adaptaciju dece) i koji je podeljen roditeljima na roditeljskom sastanku. Koordinatorka PU navodi da jednom u nekoliko meseci dobijaju promotivni materijal od ECEC projekta koji je dozvoljen za korišćenje, a od projekta su dobili i promotivnu tablu koja se nalazi na ulazu u prostorije u Samailama gde deca pohađaju poludnevni program. Takođe, predstavnica PU je učestovala u emisijama koje organizuju lokalni i regionalni mediji u kojima informisala širu javnost o projektu. Na sajtu PU se takođe promovisao projekat, kao i na društvenim mrežama drugih partnera. Generalno, članovi tima smatraju da je tema ranog razvoja i značaja pohađanja PVO dobro promovisana, a zaključak evaluatora je da bi Grad Kraljevo kao nosilac projekta mogao da se dodatno uključi u promovisanje samog projekta odnosno saradnje sa MPNTR i Svetskom bankom. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Da** | Praćenje projektnih aktivnosti odvija se kroz posete, izveštavanje, i propratnu dokumentaciju (snimke, fotografije, zapisnike). Zamenica direktorke PU (projektna koordinatorka) redovno obilazi mešovite grupe, a dve angažovane vaspitačice izrađuju mesečne izveštaje o sprovođenju aktivnosti sa mešovitim grupama. Takođe, redovno se objavljuju snimci i fotografije sa aktivnosti dece na Facebook nalogu. Takođe, izrađuju se izveštaji sa terenskih poseta porodicama od strane RNVO. |
| Prisustvo izazova koji su potencijalno mogli dovesti do raskidanja Ugovora | **Nije došlo do takve vrste izazova** | Nisu postojali izazovi takve vrste. |

### Rezultati posmatranja aktivnosti

**Vrsta aktivnosti:** Obezbeđivanje besplatnog svakodnevnog programa u poludnevnom trajanju

**Naziv aktivnosti:** Realizacija aktivnosti u poludnevnom trajanju u dve mešovite vaspitne grupe u naselju Samaila

**Realizatori:** M.P. i M.D., realizatorke dodatnog programa za decu u Samailama

**Ciljna grupa učesnika:** Deca iz ruralnih područja uzrasta od 3 do 5,5 godina

**Broj učesnika:** od 16 do 28 (broj dece koja pohađaju vrtić se menja u zavisnosti od epidemiološke situacije)

**Mesto ostvarivanja:** naselje Samaila

**Način posmatranja aktivnosti:** Dostavljeni materijal i dodatni intervju sa realizatorkama programa

**Datum posmatranja aktivnosti:** novembar 2020. godine

**Kratak opis posmatrane aktivnosti (prikaz ciljeva i kratak opis sadržaja aktivnosti):** Kako nije došlo do posmatranja aktivnosti prikaz ciljeva aktivnosti i sadržaja aktivnosti predstavljen je iz ugla evaluatora. Evaluatori su procenjivali aktivnost tako što su analizirane objave na Facebook stranici (koja postoji od početka realizacije poludnevnog programa), analizirani su izveštaji vaspitačica i objavljen je grupni intervju sa dve vaspitačice koje su zadužene za vođenje dve mešovite grupe u Samailama. Takođe, ova aktivnost je procenjivana i na osnovu rezultata intervjua sa roditeljima, koji su govorili o svojim iskustvima sa ovim poludnevnim programom. Cilj ovakvog procesa procenjivanja bio je da se, koliko je datim okolnostima moguće, stekne uvid u to kako izgleda program za decu i kakve efekte on ima. Na osnovu svega ukupnih nalaza, zaključak je da su i deca, i roditelji i vaspitačice/realizatorke zadovoljne realizovanim programom, da deca stiču nova znanja i vole da odlaze u vrtić, da su roditelji zadovoljni i programom i vaspitačicama, i da vaspitačice takođe ostvaruju dobru saradnju i stiču značajno radno iskustvo u vođenju grupa dece. Kada je u pitanju sadržaj, realizuju se aktivnosti kojima se razvijaju veštine i znanja dece (npr. učenje godišnjih doba, pravila saobraćaja, higijene i slično), a činjenica da su u pitanju mešovite grupe, koje pohađaju deca od 3,5 do 5,5, godina, čini da su ove aktivnosti uvek različite po kompleksnosti, samim tim i zanimljivije za decu, po rečima vaspitačica.

|  |  |  |  |  |
| --- | --- | --- | --- | --- |
| **ČEK LISTA ZA POSMATRANJE AKTIVNOSTI** | | | | |
| **Indikator** | | **procena** | | |
| **da** | **delimično** | **ne** |
| Cilj i sadržaj aktivnosti su međusobno usklađeni. | | x |  |  |
| Cilj aktivnosti je jasno predstavljen. | | x |  |  |
| Aktivnost je uspešno vođena od strane realizatora. | | x |  |  |
| Učesnici su pokazivali zainteresovanost za aktivnost tokom ukupnog trajanja. | | x |  |  |
| Učesnici su imali priliku da aktivno učestvuju (postave pitanje, daju komentar, razmene mišljenja, urade neki zadatak i sl.). | | x |  |  |
| Većina učesnika je aktivno učestvovala. | | x |  |  |
| Sadržaj aktivnosti je bio prilagođen ciljnoj grupi učesnika i njenim specifičnostima. | | x |  |  |
| Ključne informacije se adekvatno ističu i naglašavaju tokom ostvarivanja aktivnosti. | | x |  |  |
| Aktivnost je realizovana tako da uspešno odgovori na različite potrebe učesnika. | | x |  |  |
| Aktivnost je realizovana tako da su u obzir uzeta i prethodna iskustva/znanja učesnika. | | x |  |  |
| Sadržaj aktivnosti je prezentovan na način da svi učesnici mogu da ga razumeju. | | x |  |  |
| Odnos između realizatora i učesnika zasniva se na međusobno uvažavanju i poverenju. | | x |  |  |
| Ukupna interakcija u okviru aktivnosti ukazuje da su ciljevi aktivnosti ostvareni. | | x |  |  |
| Ukupan tok i sadržaj aktivnosti pokazuje da se kod učesnika ostvario proces učenja. | | x |  |  |
| Na kraju (ili tokom aktivnosti) urađen je neki oblik evaluacije koji realizatoru daje povratnu informaciju o ostvarenosti ciljeva. | | x |  |  |
| **Pitanja za realizatora nakon ostvarivanja aktivnosti** | **Odgovori** | | | |
| Da li ste zadovoljni realizacijom aktivnosti? | Vaspitačice su veoma zadovoljne dosadašnjim aktivnostima, deca su se brzo i lako adaptirala na vrtić iako do sada nisu pohađala isti. | | | |
| Koliko ovakvih aktivnosti ste do sada sproveli tokom trajanja projekta? | Aktivnosti se realizuju neprekidno od 21.09.2020. godine kada su grupe počele sa radom, svaki radni dan u trajanju od 4 sata dnevno. | | | |
| Da li je način na koji su učesnici danas učestvovali i reagovali uobičajen? Ako nije, zašto mislite da je tako? | N/P | | | |
| Da li ste pre uključivanja u projekat često sprovodili ovakve aktivnosti? | Da, prethodno radno iskustvo vaspitačice su imale kroz volontiranje ili zamenu vaspitačica na određeno vreme. | | | |
| Kako procenjujete značaj i efektivnost ove vrste aktivnosti? | Vaspitačice ističu pre svega značaj aktivnosti za decu iz ruralnih područja koja do sada nisu imala mogućnosti da učestvuju u aktivnostima ovog tipa. Aktivnosti su značajne za pripremu dece za obavezan predškolski program, za socijalizaciju kao i za postizanje punih razvojnih potencijala deteta. Roditelji potvrđuju ovakvo mišljenje. | | | |
| Da li biste izdvojili neke profesionalne dobiti od uključivanja u ovaj projekat? Koje? | Vaspitačice navode da im je od velikog značaja iskustvo u radu sa decom iz ruralnih područja kao i sa njihovim porodicama, a naročito to što su zadužene za vođenje grupe, što je retkost kada se vaspitačice prvi put zvanično uključuju u posao. | | | |
| Kako vi procenjujete značaj ovog projekta i njegovu uspešnost u dosadašnjem ostvarivanju? | Vaspitačice smatraju da je značaj projekta veliki, naročito zbog toga što pruža podršku deci iz ruralnih sredina, odnosno deci koja nisu imala priliku da pohađaju PVO usled velike udaljenosti ili činjenice da se program plaća. Roditelji takođe ističu značaj projekta jer su, pre ovih mešovitih grupa, odustajali od pohađanja PVO zbog velike udaljenosti (i do 40km dnevno bi morali da prelaze). I roditelji i vaspitačice ističu da deca usvajaju nova znanja i da vide napredak kod dece. Ipak, i jedni i drugi smatraju da bi bilo bolje da je boravak duži odnosno celodnevni – vaspitačice smatraju da bi tako obuhvat dece bio veći a roditelji smatraju da bi se više dece uključilo jer bi roditeljima bilo „isplativo“ da ih dovode i odvode. Ono što bismo istakli kao potencijalni izazov u ostvarivanju cele ove aktivnosti je činjenica da, iako su prostorije u Smailmama gde se realizuje program za dve mešovite grupe opremljene i sređene, ne postoji adekvatan prostor oko tih prostorija, odnosno ne postoji dvorište koja deca mogu da koriste, te zbog toga, odlaze u dvorište obližnje crkve. Ipak, taj put je neobezbeđen, ne postoji adekvatna ograda, a taj problem su izneli i roditelji i angažovane vaspitačice. | | | |

**Kratak osvrt-zaključci evaluatora na osnovu svih posmatranih aktivnosti:**

Kao što je napomenuto, zaključak evaluatora je da su aktivnosti adekvatne, korisnici su zadovoljni (i deca, prema rečima roditelja, i roditelji i vaspitačice) a deca stiču nova znanja i veštine koje su važne za rani razvoj. O dobrim efektima svedoči i inicijativa Grada da se otvori još jedna mešovita grupa u selu Lađevci.

## Merošina

### Obrazloženje evaluativnih nalaza

U nastavku je dat sveobuhvatan prikaz procene uspešnosti implementacije ključnih pojedinačnih zahteva predviđenih GOP-om, odnosno procena pojedinačnih aspekata važnih za uspešnu realizaciju programa granta, tj. razvojnog projekta.

**Tabela: Obrazloženje evaluativnih nalaza prema pojedinačnim aspektima – Merošina**

| **PROCENA OSTVARENOSTI ASPEKATA VAŽNIH ZA USPEŠNU IMPLEMENTACIJU PROGRAMA GRANTOVA** | | |
| --- | --- | --- |
| **ASPEKT**  **PROCENE** | **PROCENA** | **OBRAZLOŽENJE PROCENE** |
| Stepen izazovnosti formiranja adekvatnog međuresornog lokalnog tima – uključivanja i participacije relevantnih partnerskih organizacija/institucija i procena kvaliteta koordinacije i saradnje | **Formiran je adekvatan tim koji se suočava sa manjim izazovima u radu** | Formiran je tim koji, prema procenama svih uključenih aktera uspešno funkcioniše. Pronalaženje partnera i uspostavljanje saradnje nije predstavljalo izazov s obzirom da je reč o maloj sredini sa postojećom prethodnom saradnjom učesnika projekta, koja je uključivanjem u ovaj projekat dalje unapređena. Problemi na koje je tim nailazio rešavani su zajedničkim snagama i u hodu, a odnosili su se pre svega na izazove u pogledu formalno-proceduralnih zahteva kao i na „uhodavanje“ u pogledu koordinacije i izveštavanja. U tom smislu značajnim se procenjuje iskustvo i doprinos uključene NVO koja je preuzela vođenje finansija zbog kadrovskih kapaciteta i dala podstrek da se projekat započne na adekvatan način, kao i početnu podršku projektnoj koordinatorki. Kao značajnim, za uspešno ostvarivanje saradnje ističu i dobru saradnju sa opštinom, kao i podršku direktorke PU. Kako sagovornici procenjuju, uspešna saradnja među svim partnerima i iskustva u ovom projektu doprinela su uključivanju u novi projekat Ministarstva za demografiju i populacionu politiku u okviru koga će biti obezbeđena dodatna sredstva za PU i LS. Takođe, dosadašnja iskustva uključenih predstavnika DZ u saradnji sa uključenim porodicama potvrđuju da su predviđene projektne aktivnosti veoma značajne i preko potrebne. Kao pozitivno procenjuje se i to što je ista NVO uključena i u projekat u Prokuplju, pa je i u tom pogledu ostvaruje prenošenje iskustava i saradnja. |
| Mogućnost LS da dotira ili sufinansira program grantova sa 5-10 % | **Nije predviđena** | Opština Merošina je svrstana u IV razvojnu grupu prema Vladinoj uredbi o razvijenosti regiona i s tim u vezi nema obavezu sufinansiranja. Doprinos LS odnosi se na: uključivanje zaposlenih iz LS u pisanje predloga projekta, podršku u ostvarivanju projektnih aktivnosti, podršku u pogledu rešavanja mokrog čvora i planiranu podršku u postavljanju pristupne rampe za decu sa invaliditetom itd. |
| Postojanje ukupnih kapaciteta LS za uspešnu implementaciju programa grantova | **Kapacitete je potrebno dalje izgrađivati** | Projektni tim smatra da postoje adekvatni kapaciteti i da je izvršena adekvatna podela odgovornosti između partnerskih organizacija u skladu sa raspoloživim kapacitetima. Kvalifikovan kadar opštine učestvovao je u izradi predloga projekta, dok vođenje finansija obavlja NVO, a koordinaciju projektnih aktivnosti PU. Generalno, u opštini postoji nedostatak dovoljnog broja zaposlenih koji bi mogli da preuzmu vodeću/koordinatorsku ulogu u nacionalnim, lokalnim i međunarodnim projektima ove vrste, iako iskustvo u tom pogledu postoji. |
| Kvalitet procesa informisanja – procena dostupnosti i sveobuhvatnosti informacija prilikom procesa prijavljivanja | **Delimično pozitivna** | Predstavnici projekta smatraju da su informacije koje su dobili bile preovlađujući dovoljne i sveobuhvatne, kao i da su za sva dodatna pitanja koja su se javila dobili podršku JUP-a. U tom pogledu kao posebno korisno se izdvojilo iskustvo NVO, dok PU procenjuje da je ovaj proces predstavljao dodatno profesionalno iskustvo koje smatraju veoma značajnim. |
| Kvalitet obezbeđene podrške u postupku prijavljivanja/kreiranja predloga projekta | **Pozitivna** | Obezbeđene smernice i informacije koje je međuresorni tim dobio u okviru ovog procesa procenjuju se kao adekvatne. Posebno pozitivno je procenjena mogućnost dodatne komunikacije sa predstavnicima JUP-a s ciljem rešavanja nedoumica koje su se u ovom procesu javile. |
| Stepen izazovnosti kreiranja predloga projekta za samu LS | **Proces kreiranja predloga projekta je bio delimično izazovan** | Proces kreiranja predloga projekta procenjen je kao izazovan usled nepostojanja dovoljnog broja osoba koje mogu da izrade kvalitetan predlog projekta. Međutim, smatraju da su udruženim snagama uspeli da kreiraju predlog projekta koji na adekvatan način adresira specifične potrebe na nivou LS. Prema navodima predstavnice LS, iskustva u kreiranju ovog projekta, doprinela su uključivanju u novi projekat na nivou opštine. |
| Poštovanje procedura u procesu evaluacije i odabira predloga projekta | **Procedure su u potpunosti ispoštovane** | Ukupne procedure u ovom pogledu su adekvatno primenjene. O tome svedoči Izveštaj o radu OOG, kao i komentari evaluatora koji na adekvatan način ukazuju na nedostatke prvobitnog predloga projekta. Takođe, i sami predstavnici projektnog tima koji su učestvovali u kreiranju predloga projekta ovaj vid podrške procenjuju kao značajan i relevantan. |
| Opšta procena kvaliteta predloga projekta (kvalitet opisa problema, usklađenost svih ključnih elementa u obrascu predloga projekta, kvalitet i sveobuhvatnost planiranih aktivnosti) | **Predlog projekta zadovoljava kriterijume** | Iako predlog projekta zadovoljava sve kriterijume i dalje se prepoznaje prostor za njegovim unapređivanjem u pojedinim segmentima. Pre svega u pogledu konkretizovanijeg opisa problema koji bi sadržao preciznije kvantitativne pokazatelje u pogledu identifikacije broja dece i porodice za koje je potrebno obezbediti različite vidove podrške i sveobuhvatniju kvalitativnu analizu problema, bolje razređenog okvira za praćenje projektnih aktivnosti kao i obuhvatnije identifikacije rizika i procene održivosti projekta. Sa druge strane, operacionalizacija planiranih aktivnosti, njihov kvalitet i sveobuhvatnost mogu se oceniti veoma pozitivno. |
| Sklapanje ugovornog aranžmana | **Proteklo je bez problema i u skladu s procedurama** | Proces sklapanja ugovora protekao je bez problema i u skladu sa procedurama. Postojala su manja kašnjenja u njegovom potpisivanju. |
| Obezbeđenost tehničke podrške u postupku upravljanja grantovima predviđene Grant operativnim priručnikom | **Podrška je obezbeđena i procenjuje se**  **kao adekvatna** | Iako početni vid podrške obezbeđen kroz obuku ne procenjuju kao dovoljno sveobuhvatan, članovi projektnog tima ističu da su sve nedoumice prevaziđene zahvaljujući dobroj komunikaciji sa predstavnicima JUP-a. Kako navode u samom početku su ukupni proceduralni zahtevi i izveštavanje bili izazovni, međutim sada nemaju većih problema u tom pogledu. Kao najizazovniji zahtev navode proces javne nabavke s obzirom da je reč o maloj sredini u kojoj je teško obezbediti tri ponude i odgovoriti na ukupne zahteve Svetske banke. |
| Postupci nabavke koje sprovode implementacioni subjekti ostvaruju se u skladu sa procedurama i planom | **Da** | Do sada su svi realizovani postupci nabavke i pribavljanja ponuda urađeni u skladu sa propisanim procedurama. Kao što je navedeno, predstavnici projekta ukazuju na problem koji se odnosi na pribavljanje tri ponude. Kako preciziraju, često postoji samo jedna firma u opštini koja može i/ili hoće da da ponudu. Takođe, kako navode u opštini je zaposlena samo jedna osoba za ukupne poslove u vezi sa javnim nabavkama. Stoga ističu da je ostvarivanje pojedinih aktivnosti bilo otežano ili odloženo pod uticajem ovog faktora. Pri svemu navedenom, važno je naglasiti da su do sada realizovani postupci nabavke i probavljene ponude usklađene sa propisanim procedurama. |
| Finansijsko upravljanje i izveštavanje odvija se u skladu sa procedurama i predviđenom dinamikom | **Da** | Svi izveštaji dostavljeni su na vreme i u propisanoj formi. Predstavnici projekta zaduženi za finansije napominju da excel obrasci sadrže u sebi tehničku grešku, koju ne mogu sami da otklone usled toga što su podaci zaključani. Takođe, oni ističu da su obrasci za finansijsko izveštavanja nepregledni jer se za svaku izveštajnu fazu sastavlja poseban izveštaj i ne postoji jedinstven pregled prethodne potrošnje. |
| Izveštavanje o realizaciji projektnih aktivnosti ostvaruje se blagovremeno i kvalitetno | **Dostavljeni su svi narativni izveštaji koji su kvalitetno urađeni** | Svi narativni izveštaji su dostavljeni i oni su preovlađujuće informativni. Sadrže sve obrasce, predviđene strukturalne elemente, ali bi sadržane informacije mogle da budu unapređene tako da pruže sveobuhvatniju sliku o realizovanim aktivnostima, njihovoj uspešnosti, ključnim izazovima i s tim u vezi potrebnim prilagođavanjima. |
| Postojanje primera javnog publikovanja/objavljivanja projektnih aktivnosti i primera dobrih praksi za širu javnost | **Postoji mali broj primera i oni su delimično sadržajni i informativni** | Obzirom da u Merošini ne postoji lokalna TV ili radio stanica, projekat se oglašava preko društvenih mreža, flajera i postera koji se lepe i dele u prodavnici koja je odabrana jer predstavlja glavno mesto okupljanja u selu. Takođe, informacije o projektu su dostupne preko sajta PU. Kako predstavnici projekta ističu, medijska propraćenost bilo kog projekta je za ovu sredinu izazovna, jer se u te svrhe ostvaruje saradnja sa medijima iz Niša ili Prokuplja. Predviđeno je snimanje video priloga o projektu, ali je realizacija odložena zbog pandemije. |
| Proces monitoringa projektnih aktivnosti se ostvaruje kontinuirano i predstavlja dobru osnovu za unapređivanje projektnih aktivnosti i evaluaciju | **Delimično** | Pored redovnog procesa izveštavanja ka JUP, proces monitoringa između nosilaca projektnih aktivnosti sprovodi se preovlađujuće usmeno, ostvaruje se na nedeljnom nivou ili kad god se javi potreba. Kako navode, svi članovi projektnog tima uključeni su u razmatranje ostvarenih aktivnosti i dogovore o daljim koracima. Takođe, nastoje da sa roditeljima ostvaruju kontinuiranu komunikaciju i sagledavaju njihove utiske i zadovoljstvo. Realizatori projektnih aktivnosti redovno sačinjavaju izveštaje o njihovoj realizaciji. Takođe, svaki član međuresornog tima upućuje informacije o realizovanim aktivnostima koordinatorki. Koordinatorka redovno posećuje i posmatra aktivnosti. Kao proizvod monitoringa projektnih aktivnosti, predlog je da budu osmišljene konkretne alternativne aktivnosti kao potencijalni odgovor na aktuelnu pandemiju, što u ovom trenutku nedostaje. |
| Prisustvo izazova koji su potencijalno mogli dovesti do raskidanja Ugovora | **Izazovi koji su se javili uspešno su prevaziđeni** | Već opisani izazovi koji su se javili, uspešno su prevaziđeni i nisu doveli do raskidanja Ugovora. |

1. Realizatorka programa navodi da se i u toku i na kraju svake aktivnosti razgovara o onome što se radilo tog dana, deca dobiju zadatak da pokažu roditeljima šta su novo naučili a zatim sa roditeljima urade zadatak i donesu u vrtić. Kroz komunikaciju sa roditeljima u viber grupi realizatorka dobija povratnu informaciju od roditelja kao i napredovanju dece iz njihovog ugla. [↑](#footnote-ref-1)